
ΠΡΟΛΟΓΟΣ 

Ό Οίκουμενισμός, συνονθύλευμα όλων τών δο¬ 
γμάτων και όλων τών θρησκειών, παναίρεσις και 
πανθρησκεία εν όνόματι δήθεν τής αγάπης, τής 
άδελφοσύνης, τής ένότητος, τής ειρήνης καΐ τής 
προόδου τών λαών, εΐνε ή δολιώτερη, όπως ό 
Δούρειος ίππος, και ή έπικινδυνότερη για την 
Όρθοδοξία κίνησις τής έποχής μας. Ή παγκοσμιο- 
ποίησις, ή νέα τάξις πραγμάτων, ή νέα έποχή συμ¬ 
πορεύονται μέ τον ΟΙκουμενισμό καΐ ύπηρετοΟνται 
άπ'αύτόν. 

Κατά τό παρελθόν έτος 2003 ύπήρξαν ιδιαίτερες 
οίκουμενιστικές έξάρσεις καί έγινεν αρκετός θό- 
ρυβος γύρω άπό τό θέμα τοϋ Οίκου μεν ισμοΟ. Γι' 

I 

αύτό καί έμεϊς γράψαμε άντιοικουμενιστικά άρ¬ 
θρα, τα όποια δημοσιεύθηκαν στόν «Ορθόδοξο 
Τύπο» καί διαβάστηκαν μέ ιδιαίτερο ένδιαφέρον. 
Έκφράσθηκε δέ ή έπιθυμία ν'άναδημοσιευθοΟν 
σέ τεΟχος μέ τόν τίτλο «Άντιοικουμενιστικά», γΓ 
αύτό καί έκδόθηκε τό παρόν τεΟχος. 

Οί φίλοι άναγνώστες άς διαβάσουν τό τεΟχος 
μέ προσοχή καί άς τό διαδώσουν σέ άλλους, για να 

έχουν έπιχεφήματα προς άντιμετώπισι τών οΐκου- 
μενιατών, κληρικών και λαϊκών, οΐ όποιοι παρου¬ 
σιάζονται ώς άνθρωποι τής αγάπης, ένφ εϊνε 
προδότες τής Πίστεως, άνευ τής όποΐας άληθινή 
άγάπη δέν υπάρχει. Ό Χριστιανισμός εϊνε οικου¬ 
μενικός, ζητεί νά άγκαλιάση όλους τούς άνθρώ- 
πους μέ άληθινή άγάπη, δέν εϊνε ο’ικουμενιστικός, 
δέν άγκαλιάζει τούς ανθρώπους μέ ψευδοαγάπη, 
ή όποια φθάνει μέχρι τού σημείου νά έγκρίνη και 
αίσχη. Ο'ι οίκουμενιστα'ι Προκαθήμενοι Εκκλησιών 
μέ τά παραδείγματα ζωής των δείχνουν πόση σχέσι 
έχουν μέ τή χριστιανική πίστι, τή χριστιανική 
άγάπη και τή χριστιανική ήθική, έπίσης μέ τούς 
Αποστόλους και τούς Πατέρες τής Εκκλησίας, τών 
όποίων εϊνε διάδοχοι... 

Κάντζα Αττικής 15 Ιουνίου 2004, 
έορτή του άγίου Αύγουστίνου, 
κραταιοϋ πολεμίου τών αίρετικών. 

V 

Νικόλαος 7ω. Σωτηρόπουλος 


1. ΠΕΡΙ ΤΟΥ ΔΙΑΛΟΓΟΥ 
ΜΕ ΤΟΥΣ ΕΤΕΡΟΔΟΞΟΥΣ 


Ο ΑΡΧΙΕΠΙΣΚΟΠΟΣ Αθηνών κ. Χριστόδουλος 
σέ όμιλία του κατά τον κατανυκτικό εσπερινό 
τής Τυρινής ξέσπασε σέ σφοδρή έπίθεσι εναντίον 
τών πιστών, οί όποιοι άντιτίθενται στους συγχρωτι- 
σμούς τών Όρθοδόξων με τούς ετεροδόξους, καΐ 
μάλιστα τούς Παπικούς. Ό Μακαριώτατος ώμίλη- 
σεν ώς ύπέρμαχος τού διαλόγου με τούς ετεροδό¬ 
ξους, για νά μήν άπομονώνεται, όπως εΐπεν, ή 
Όρθοδοξία, για νά μή κατηγοροΰνται οΐ ήγέτες 
της ώς φανατικοί, ώς ταλιμπάν, καΐ γιά νά προβάλ¬ 
λεται ή Όρθοδοξία. "Επλεξε δε το έγκώμιο τού 
μεγάλου προμάχου τής Όρθοδοξίας Επισκόπου 
Εφέσου άγίου Μάρκου τού Εύγενικού, διότι κατά 
τήν Σύνοδο Φερράρας - Φλωρεντίας άνέπτυξε 
συντριπτική έπιχειρηματολογία έναντίον τών Πα¬ 
πικών. 

Αγαπούμε τον Αρχιεπίσκοπο. Καί τον άγαπούμε 
με χριστιανική άγάπη, άγνή άγάπη, όχι μέ κοσμική 
καΐ ίδιοτελή άγάπη. Αγαπούμε τόν Αρχιεπίσκοπο 
καΐ τόν θαυμάζουμε γιά τό χάρισμα τού λόγου του. 








μέ τό όποιον ή Εκκλησία τής Ελλάδος άπέκτησε 
λόγο, πού πολλές φορές ενοχλεί χριστομάχους 
καΐ έκκλησιομάχους άρχοντες τού τόπου, δημοσιο¬ 
γράφους, ψευτοδιανοουμένους και άλλους. Επί¬ 
σης εκτιμούμε τή δραστηριότητα τού Αρχιεπι¬ 
σκόπου. Εΐνε άεικίνητος, άκάματος. 

Άλλ’ επειδή άγαποΰμε τόν Αρχιεπίσκοπο καί 
θέλουμε τό καλό του, καΐ ύπεράνω τού Αρχιεπι¬ 
σκόπου άγαπούμε τήν Εκκλησία καί θέλουμε τό 
καλό τής Εκκλησίας, γΓ αύτό δέν κολακεύουμε 
τόν Μακαριώτατο, άλλα τά καλά του δικαίως έπαι¬ 
νο ύ με καΐ τά σφάλματά του δικαίως έπικρίνουμε, 
έστω καΐ άν οΐ έπικρίσεις προκαλούν δυσαρέσκειες 
καΐ πικρίες. Υπενθυμίζουμε τόν θεόπνευστο λόγο: 
«Κρείσσους έλεγχοι άποκεκαλυμμένοι κρυπτό¬ 
μενης φιλίας. Άξιοπιστότερά είσι τραύματα φίλου 
ή εκούσια φιλήματα εχθρού» (Παροιμ. 27:5-6). 

Κατ’ άρχήν, Μακαριώτατε, ε’ίμεθα και έμείς ύπέρ 
τού διαλόγου μέ τούς έτεροδόξους. ’Όχι δέ μόνο 
για νά προβληθή ή Όρθοδοξία και διαλάμψη ή 
άλήθεια, άλλά καΐ για νά διαφωτισθούν καί μετανο¬ 
ήσουν καΐ έγκαταλείψουν τΙς κακοδοξίες τους και 
σωθούν οΐ έτερόδοξοι, οΐ αιρετικοί. 

Πολλές δέ φορές έγιναν διάλογοι μέ τούς έτε¬ 
ροδόξους. ΚαΙ στίς ήμέρες μας έπ'ι πολλά έτη έγινε 
διάλογος μέ τούς Παπικούς. Άλλα τί άπέδωσεν ό 
διάλογος; Μηδέν είς τό πηλίκον! ΟΙ Παπικοί δέν 
ύποχώρησαν σέ καμμία δογματική κακοδοξία τους, 

δεν έγκατέλειψαν καμμία καινοτομία και αϊρεσί 
τους. Ο Πάπας δεν παραιτήθηκε άπό καμμία ύπερ- 
φίαλη άξίωσί του, οΰτε άπό τό άνόητο καΐ γελοίο 
άλάθητό του, ενεργεί δε καΐ προβάλλεται ώς θρη¬ 
σκευτικός πλανητάρχης. 

Οχι δε μόνο δεν προέκυψεν ώφέλεια άπό τόν 
διάλογο με τούς Παπικούς, άλλά και προέκυψε 
ζημία εις βάρος τών Όρθοδόξων. Στό Μπάλαμαντ 
τού Λιβάνου τό 1993 οί εκπρόσωποι τών 9 άπό τΙς 
15 Όρθόδοξες Εκκλησίες ύπέγραψαν έπαίσχυντη 
συμφωνία, κατά τήν όποία ή Όρθοδοξία δεν έχει 
τήν μοναδικότητα ώς Εκκλησία. Δεν εΐνε ή «Μία, 
άγια, καθολική και άποστολική Εκκλησία», όπως 
όμολογοΰμε με τό Σύμβολο τής Πίστεως, άλλά καΐ 
ό Παπισμός εΐνε Εκκλησία, άδελφή Εκκλησία, καί 
μάλιστα με προτεραιότητα καΐ προβάδισμα έναντι 
τής Όρθοδοξίας! Όμιλήσατε ποτέ, Μακαριώτατε, 
δημοσίίος και έπισήμως γΓ αύτή τήν προδοσία, πού 
συντελέσθηκε στίς ήμερες μας στό Μπάλαμαντ 
τού Λιβάνου στά πλαίσια τού διαλόγου Όρθοδόξων 
καΐ Παπικών;... Ό άτελέσφορος καΐ επιζήμιος διά¬ 
λογος με τούς Παπικούς σκανδάλισε τούς εύ- 
σεβεϊς καΐ διήρεσε τούς Όρθοδόξους σε ένω- 
τικούς καΐ άνθενωτικούς. Επιτυχία καΐ αύτό τού 
Παπισμού. Μία μόνον ώφέλεια προκύπτει άπό τά 
συνέδρια καί τούς διαλόγους με τούς ετεροδό¬ 
ξους. Οί μετέχοντες σ’ αύτά κάνουν ώραΐα ταξείδια 
σέ διάφορες χώρες, τρώγουν και πίνουν σε πλούσια 

τραπέζια, διαμένουν σέ πολυτελή ξενοδοχεία καί 
διασκεδάζουν τήν άνία τους!... 

Γιά νά έχπ νόημα ό διάλογος, πρέπει νά ύπάρχη 
ειλικρινής διάθεσι καΐ άπό τΙς δύο πλευρές, άλλιώς 
ό διάλογος εΐνε μάταιος. Άλλ’ ύπάρχει ειλικρινής 
διάθεσι άπό τήν πλευρά των Παπικών; ’Όχι βεβαίως. 
ΆντΙ ειλικρίνειας ύπάρχει πονηριά. Τρανή δε άπό- 
δειξι τούτου, τρανοτάτη, είνε ή συντήρησι άπό τόν 
Πάπα καΐ ή έπέκτασι τής Ούνίας. 

Γιά νά έχη νόημα ό διάλογος, οΐ μετέχοντες σ’ 
αύτόν πρέπει νά εΐνε πρόσωπα κατάλληλα. Άλλ’ 
έκπληρώνεται αύτός ό όρος άπό τήν πλευρά τών 
Όρθοδόξων; "Ολοι οΐ έκπρόσωποι τών Όρθοδόξων 
στόν διάλογο εΐνε Ικανοί καΐ εύσεβεΐς θεολόγοι 
καΐ ζηλωταί τής Πίστεως; Εκπροσωπούν έπαξίως 
τήν Όρθοδοξία; ΚαΙ ποιος τούς όρίζει ώς έκπρο- 
σώπους τής Εκκλησίας στόν διάλογο; Μερικοί 
βεβαίως εΐνε κατάλληλοι. Άλλ’ άλλοι, οΐ περισ¬ 
σότεροι, εΐνε άκατάλληλοι. ΚαΙ τούς βρίζουν γιά 
τόν διάλογο συνήθως οίκουμενισταί ήγέτες τών 
Όρθοδόξων Εκκλησιών με πρωτοστάτη τόν άρχι- 
οικουμενιστή Πατριάρχη Κωνσταντινουπόλεως. 

Εγκωμιάσατε, Μακαριώτατε, τόν άγιο Μάρκο 
τόν Εύγενικό. Άλλ’ έρωτοΰμε: Μεταξύ τών έκ- 
προσώπων τών Όρθοδόξων Εκκλησιών στόν διά¬ 
λογο ύπήρξε κατά τΙς ήμέρες μας όμοιος τού άγίου 
Μάρκου τού Εύγενικοϋ; Ό πρώην Φλωρίνης Αύ- 
γουστΐνος εΐνε σύγχρονη πατερική μορφή, καΐ 

περισσότερο άπ’ όλους τούς Επισκόπους άπο- 
λαύει τής εμπιστοσύνης τού πιστού λαού, πλή¬ 
ρους εμπιστοσύνης. Σείς, Μακαριώτατε, τού πλέ¬ 
ξατε τό εγκώμιο περισσότερο άπ’ όλους τούς έγ- 
κωμιαστάς του. Άλλ’ έρωτοΰμε: 'Ωρίσθηκε ή θά 
ώριζόταν ποτέ γιά τον διάλογο πρόσωπο σάν τον 
Αύγουστΐνο; Νά ε’ιποΟμε τήν πικρή άλήθεια: 
Ακραιφνείς ’Ορθόδοξοι, ζηλωταί τής Πίστεως και 
άγωνισταί θεωρούνται άκατάλληλοι γιά τον διά¬ 
λογο. Καί θεωρούνται κατάλληλοι γιά τον διάλογο 
πρόσωπα σάν τον Αύστραλίας Στυλιανό. Αύτός 
θεωρήθηκε κατάλληλος καί γιά τήν προεδρία τών 
Όρθοδόξων στον διάλογο... 

Προ ετών σε θεολογικό συνέδριο στήν Ιερά 
Μονή Πεντέλης, όπου μετά τΙς εισηγήσεις άκο- 
λουθούσε συζήτησι, εύσεβής θεολόγος, έγκρατής 
τής Θεολογίας, άνήκων στή θρησκευτική Κίνησι 
τού π. Αύγουστίνου, σήκωσε τό χέρι του γιά νά 
μιλήση. ΚαΙ άμέσως στο Προεδρείο έπήλθε δια¬ 
ταραχή μεγάλη. Αρχιερείς καί καθηγηταί, πού 
κάθονταν στίς έδρες, διαταράχθηκαν σάν νά κά¬ 
θονταν σε άναμμένα κάρβουνα! Καί όπως οΐ δικα- 
σταί προ τής έκδόσεως δικαστικής άποφάσεως, 
κοίταζαν ό ένας τον άλλο καί ψιθύριζαν μεταξύ 
τους: «Καντιωτικός, Καντιωτικός! Νάτόν άφήσωμε 
νά μιλήση;»... 

Αύτή εινε ή δημοκρατία καί ή δικαιοσύνη στό 
θρησκευτικό χώρο, και μ’ αύτή τή δημοκρατία καΐ 

τή δικαιοσύνη γίνονται 
συνέδρια καί διάλογοι. 

Επαναλαμβάνουμε, 
Μακαριώτατε, ότι κατ’ 
άρχήν ε’ίμεθα ύπέρ τού 
διαλόγου με τούς ετε¬ 
ροδόξους. Άλλ’ άφοΰ 
δεν έκπληροϋνται οΐ 
άπαραίτητοι γιά τον 
διάλογο όροι, καί άντί 
ώφελείας προκύπτει 
ζημία, ό πιστός λαός 
δεν εγκρίνει τον διάλογο. Τέτοιος διάλογος, όπως 
αύτός με τούς Παπικούς, όμοιάζει με τον διάλογο, 
πού έκανε ή Εϋα με τον όφι τον άρχαϊο, τον Διά¬ 
βολο και Σατανά, διάλογο, πού στοίχισε τή μεγάλη 
συμφορά τής άνθρωπότητος. Τήν Κυριακή τής 
Τυρινής, Μακαριώτατε, πού έπιτεθήκατε λάβρως 
έναντίον τών άποδοκιμαζόντων τά «σϋρ’ τα - φέρ’ 
τα» με τούς αιρετικούς, καΐ ύπερμαχήσατε τού 
διαλόγου με αύτούς, καλό θά ήταν νά σκεφθήτε 
έπικαίρως καί τον διάλογο τής Εΰας με τον όφι, 
κατόπιν του οποίου έγινε ή έξωσι άπό τον Παρά¬ 
δεισο καΐ ό Άδάμ έκάθησεν άπέναντι τού Παρα¬ 
δείσου καΐ θρηνούσε. 

Μακαριώτατε! Ελπίσαμε σε σάς. ΚαΙ δεν θέλου¬ 
με νά μάς άπελπίσετε. Τό θέμα τής Πίστεως είνε 
τό πρώτο. ΚαΙ σάς θέλουμε άκραιφνή καΐ αύστηρό 

Όρθόδοξο ήγέτη. Μήν ύπολογίζετε, άν άλλότριοι 
τής Πίστεως σάς χαρακτηρίσουν φανατικό και 
ταλιμπάν. Φέρετε γενναίως τον όνειδισμό τοΰ Χρι¬ 
στού! Τό κριτήριο τής άληθείας εΐνε ό πιστός λαός. 
Καί όφείλετε νά λαμβάνετε σοβαρώς ύπ’ όψιν τό 
φρόνημα και τό αίσθημα τοΰ πιστού λαού, όχι τών 
κοσμικών, τών μεγάλων μαζών, πού έχουν μεσά¬ 
νυχτα στά πνευματικά θέματα. Σάς δηλώνουμε 
σαφώς καΐ άπεριφράστως: Δεν έχουμε έμπιστο- 
σύνη σε έκκλησιαστικούς ήγέτες, πού περιφρο- 
νοΰν καΐ θέτουν σε δυσμένεια καΐ ποικιλοτρόπως 
διώκουν άγωνιζομένους Όρθοδόξους, καΐ άγ- 
καλιάζουν άδιαφόρους «Όρθοδόξους» καΐ ετερο¬ 
δόξους καΐ άλλοθρήσκους. Δεν πιστεύουμε σε 
διαλόγους, στούς όποίους τήνΌρθοδοξία «έκπρο- 
σωποΰν» πρόσωπα τύπου Αρχιεπισκόπου Αύστρα- 
λίας Στυλιανού. Δεν πιστεύουμε σε διαθρησκεια- 
κές συναντήσεις. «Τίς κοινωνία φωτι προς σκότος; 
Τίς συμφώνησις Χριστφ προς Βελίαλ; Τίς μερίς 
πιστφ μετά άπίστου;» (Β' Κορ. 6:14-15). "Επαυσαν 
νά κάνουν έντύπωσι τά λόγια τής Γραφής; Άποδο- 
κιμάζουμε, με όλη τή δύναμι τής ψυχής μας, τόν 
Οίκουμενισμό ώςπαναίρεσι καίπανθρησκεία. Άπο- 
δοκιμάζουμε τούς οίκουμενιστάς, φανερούς καί 
κρυφούς. Ό ΟΙκουμενισμός συμπορεύεται μέ τήν 
παγκοσμιοποίησι, ή όποια όδηγεΐ σε παγκόσμια 
δικτατορία καΐ καταστροφή. Μακαριώτατε, εισθε 
Αρχιεπίσκοπος, άλλ’ ώς Αρχιεπίσκοπος δέν εισθε 

τό πάν, καΐ ή Όρθοδοξία δεν είνε ύπόθεσι άπο- 
κλειστικώς δική σας, εΐνε ύπόθεσι όλου τού πιστού 
λαού, ό όποιος εΐνε ό φύλαξ τής Πίστεως, καί ό 
όποιος άποτελεΐ την ζώσα Εκκλησία τού ζώντος 
Θεού. Γι’ αύτό προσέξετε, κατά τό λόγο τού 
Αποστόλου, τό «πώς δει έν οϊκφ Θεού άναστρέ- 
φεσθαι, ήτις έστίν Εκκλησία Θεοϋ ζώντος, στύλος 
καί έδραίωμα τής άληθείας» (Α' Τιμ. 3:15). 







2. Ο ΔΙΑΛΟΓΟΣ 

ΚΑΙ το ΑΛΑ0ΗΤΟΝ ΤΟΥ ΠΑΠΑ 

Ο ι οίκουμενισταί κατηγορούν έμάς τούς άντι- 
οικουμενιστάς, ότι εϊμεθα εναντίον τού δια¬ 
λόγου με τούς ετεροδόξους. Άλλ* ή κατηγορία 
εΐνε συκοφαντία. Διότι κατ’ άρχήν δεν ε’ίμεθα έναν- 
τίον, άλλ’ ύπέρ τού διαλόγου. Καί όχι μόνο με τούς 
ετεροδόξους, άλλα με κάθε άνθρωπο. Αγαπούμε 
τον διάλογο. ΚαΙ τον άγαπούμε όχι μόνον ώς Όρθό- 
δοξοι Χριστιανοί, άλλά καΐ ώς “Ελληνες. ΟΙ πρόγο¬ 
νοί μας οΐ φιλόσοφοι διαλέγονταν γιά τήν εϋρεσι 
καΐ τήν κατοχύρωσι τής άληθείας καΐ τού όρθού. 
Περίφημοι εΐνε οί διάλογοι τού Πλάτωνος. Καί ό 
Αρχηγός τής Πίστεώς μας, ό Χριστός, διαλεγόταν. 
ΚαΙ όχι μόνο με καλοπροαιρέτους, άλλά καΐ με κα¬ 
κοπροαίρετους καΐ εχθρούς. Περιφημότατοι εΐνε 
οΐ διάλογοι τού Ιησού με τό Νικόδημο καΐ τή Σα- 
μαρείτιδα. Καί οΐ Απόστολοι, στόματα Χριστού, 
καί οΐ διάδοχοι των Αποστόλων, οΐ Πατέρες καΐ δι¬ 
δάσκαλοι τής Εκκλησίας, διαλέγονταν. ΚαΙ κάθε 
πιστός διαλέγεται, συζητεΐ μέ καλούς και μέ κα¬ 
κούς, με όμοφρονούντες καί μέ άντιφρονούντες. 

Άλλα δεν διαλέγεται 
συνεχώς, δεν συζητεΐ 
άκαταπαύστως. "Οταν 
διαπιστώνη άνειλικρί- 
νεια, πείσμονα άντί- 
δρασι καΐ έσκεμμένη 
διαστρέβλωσι τής άλη- 
θείας, διακόπτει τον 
διάλογο, παύει τή συ- 
ζήτησι ώς άκαρπη καΐ 
επιβλαβή. 


Με τούς Παπικούς έγινε διάλογος έπΙ δεκαετίες. 
Καί τί ωφέλησε; Τίποτε! ΟΙ Παπικοί δεν ύποχώ- 
ρησαν οΰτε σε μία δογματική καινοτομία καΐ κακο- 
δοξία τους. Διάλογος άκαρπος. Και οχι μόνον 
άκαρπος, άλλα καΐ έπιβλαβής. Αναφέρουμε μία 
μόνο βλάβη, την έπαίσχυντη είς βάρος τής Όρθο- 
δοξίας συμφωνία τού Μπάλαμαντ τού Λιβάνου τό 
1993. Σύμφωνα με τήν κατάπτυστη έκείνη συμφω¬ 
νία, ή Όρθοδοξία δέγ εΐνε ή μία, άγία, καθολική 
καΐ άποστολική Εκκλησία!... ΚαΙ ένφ ό έπι δεκα¬ 
ετίες διάλογος με τούς Παπικούς όχι μόνο δεν 


ώφέλησεν, άλλ’ άπέβη καΐ έπιζήμιος, οΐ οίκουμε- 
νισταί ήγέτες τής Εκκλησίας καΐ οΐ όμόφρονές 
τους θέλουν τή συνέχισι τού διαλόγου. 


Εϊμεθα κατ’ άρχήν ύπέρ τού διαλόγου. Αλλά μέ 
τούς Παπικούς είδικώς ύπάρχει λόγος, έξ αιτίας 
τού οποίου ό διάλογος ούτε νά συνεχισθή πρέπει. 

άλλ’ ούτε νά άρχίσπ επρεπε. Ποιος ό λόγος; Τό 
άλάθητο τοΰ Πάπα. Στα θέματα τής Πίστεως οΐ 
Προφήτες καί οΐ Απόστολοι ήταν άλάθητοι. Μετά 
δε τούς Προφήτες και τούς Αποστόλους κανείς 
δεν έχει τό άλάθητο. Καί Χρυσόστομος άν εΐνε 
κανείς, ενδέχεται νά κάνη λάθος, άλλ’ όχι βεβαίως 
έκ προθέσεως. Μετά τούς Προφήτες καί τούς 
Αποστόλους στά θέματα τής Πίστεως τό άλάθητο 
δεν έχει τό άτομο, άλλ’ ή Εκκλησία. "Οπως έγραψε 
ό Παύλος στον Επίσκοπο Τιμόθεο, ή Εκκλησία 
εΐνε ό στύλος καί τό έδραίωμα τής άληθείας (Α' 
Τιμ. 3:15). Αφού δε ό Πάπας διακηρύσσει, ότι 
αύτός, ένα άτομο, έχει τό άλάθητο, τί νόημα έχει 
ό διάλογος με τούς Παπικούς; Αφού ό Πάπας εΐνε 
άλάθητος, τότε άσυζητητί ό Παπισμός εΐνε ή 
άλήθεια, ή Εκκλησία, ή δε Όρθοδοξία εΐνε πλάνη, 
αϊρεσι! ’Άν οί οίκουμενισταί ήγέτες τής Όρθοδο- 
ξίας έπιθυμοΰν διάλογο με νόημα, όχι άκατάσχετη 
φλυαρία καΐ ματαιολογία, τότε ώς άπαραίτητο όρο 
γιά τή διεξαγωγή τού διαλόγου έπρεπε και πρέπει 
νά θέσουν τήν έκ των προτέρων παραίτησι τού 
Πάπα άπό τήν ύπερφίαλη άξίωσί του, ότι αύτός 
εΐνε άλάθητος, ή, τουλάχιστον, ώς πρώτο θέμα 
κατά τόν διάλογο νά θέσουν καΐ νά συζητήσουν τό 
γελοίο αύτό δόγμα τού άλαθήτου τού Πάπα. Και 
άν μεν ό Παπισμός άποπτύση τό γελοίο δόγμα του, 
τότε νά συνεχισθή ό διάλογος, άλλιώς νά σταματή- 
ση. Τέρμα στό κουβεντολόι!... 

3. ΕΧΟΥΝ ΑΓΑΠΗ 
ΟΙ ΟίΚΟΥΜΕΝΙΣΤΑΙ; 

Ο ι οίκουμενισταί ήγέτες τής Εκκλησίας, τής 
άγιωτάτης Όρθοδοξίας, εμφανίζονται ώς άν¬ 
θρωποι τής άγάπης. *Η άγάπη εΐνε ή κορυφαία 
άρετή τού Χριστιανισμού καΐ ή σύνοψις καί ή 
έκπλήρωσις τού νόμου τού Θεού. "Ολοι θέλουμε 
νά μάς άγαπούν, προπάντων νά μάς άγαπούν, καΐ 
όλοι άναγνωρίζουμε τήν ύπεροχή καΐ τό άνυπέρ- 
βλητο μεγαλείο τής άρετής τής άγάπης. Γι’ αύτό 
καΐ οί οίκουμενισταί, προς ύποστήριξι τών οίκου με- 
νιστικών σκοπών καΐ άντιλήψεών τους, έπικαλούν- 
ται τήν άγάπη, καΐ κατά κόρον ομιλούν περί άγά- 
πης. Λιγώτερο μίλησε περί άγάπης ό μαθητής τής 
άγάπης, ό Απόστολος Ιωάννης, καί ό συνθέτης 
τού ύμνου τής άγάπης, ό Απόστολος Παύλος, καΐ 
περισσότερο όμιλούν περί άγάπης οΐ οίκουμενι- 
σταί. Παπάς τού Εξωτερικού, πειθήνιο όργανο 
άρχιοικουμενιστού έπισκόπου του, έφθασε μέχρι 
τού σημείου νά κηρύξη στο έκκλησίασμα τούτο τό 
απίστευτο: Λένε, ότι ό Απόστολος Ιωάννης εΐνε ό 
μαθητής τής άγάπης. Λάθος! Εμείς είμαστε οΐ μα- 

θηταί τής άγάπης, πού άγκαλιάζουμε όλους τούς 
άνθρώπους, όχι έκεΐνος, πού έγραψε νά μή δεχώ- 
μεθα τούς ετεροδόξους στο σπίτι μας, καΐ νά μή 
τούς λέμε, Χαίρετε... Ό άχρεΐος αύτός παπάς έκα¬ 
νε τον εαυτό του άνώτερο άπό τον Απόστολο Ιω¬ 
άννη, επειδή ό Απόστολος συνέστησεν αύστηρή 
στάσι άπέναντι τών αίρετικών διδασκάλων (Β' Ιω¬ 
άν. 10-11). ΚαΙ συνέστησεν αύστηρή στάσι όχι βε¬ 
βαίως άπό μίσος προς τούς αιρετικούς, άλλ’ άπό 
μίσος προς τήν αϊρεσι, άγάπη δε προς τούς αίρετι- 
κούς, άλλά καΐ προς τούς πιστούς. Προς μεν τούς 
αιρετικούς γιά νά τούς βοηθήση με τήν αύστηρή 
στάσι νά συναισθανθούν τήν πλάνη τους και νά 
μετανοήσουν, προς δε τούς πιστούς γιά νά τούς 
προφυλάξη άπό τήν αϊρεσι καΐ τή συνενοχή με 
τούς αιρετικούς. 

* ★ * 

Είνε πραγματικώς ό Οίκου μενισμός κίνημα άγά¬ 
πης; Εΐνε πραγματικώς οΐ οίκουμενισταί άνθρωποι 
τής άγάπης; ’Όχι βεβαίως. Δεν έχουν οΐ οίκουμε- 
νισταί άγάπη, άλλ’ έπίφασι άγάπης. Ή Αγία Γραφή 
όμιλεϊ γιά άγάπη άνυπόκριτη. Αύτό σημαίνει, ότι 
ύπάρχει καΐ άγάπη ύποκριτική. ΟΓΑπόστολοι άπο- 
δείκνυαν σωστούς τούς έαυτούς των «έν άγάπη 
άνυποκρίτφ», με άγάπη άνυπόκριτη (Β' Κορ. 6:6). 
οι Απόστολοι επίσης συνιστοΰσαν: «Ή άγάπη άνυ- 
πόκριτος». *Η άγάπη νά είνε άνυπόκριτη (Ρωμ. 
12:9). οι οίκουμενισταί έχουν ύποκριτική άγάπη. 

ο κατά κόρον λόγος τους περί άγάπης είνε άπλώς 
άγαπολογία, φλυαρία περί άγάπης. 

Μήπως με τήν κρίσι, πού εκφέρουμε, άδικοϋμε 
τούς οίκουμενιστάς;Ή άδικία κατάτήν'Αγία Γραφή 
εΐνε μεγάλο κακό, άποκλείει τούς άδικους άπό τή 
Βασιλεία τού Θεού. «“Αδικοι βασιλείαν Θεοϋ ού 
κληρογομήσουσι», λέγει ό Απόστολος (Α' Κορ. 
6:9). Δεν άδικοϋμε τούς οίκουμενιστάς, δταν σ’ 
αύτούς άποδίδωμε ψεύτικη άγάπη. Τήν κρίσι μας 
γι’ αύτούς στηρίζουμε σε άποδείξεις. 

Κατ’ άρχάς πρέπει νά είποΰμε, ότι ή άγάπη εΐνε 
μεν ή κορυφαία τών άρετών, άλλά τής άγάπης καί 
κάθε άρετής λογικώς προηγείται ή άλήθεια τής 
Πίστεως. Τονίζουν συχνά οΐ οίκουμενισται τό Γρα- 
φικό, ότι «ό Θεός άγάπη έστί>> (Α' Ίωάν. 4:8,16). 
Αλλά γιατί δεν τονίζουν καΐ τά Γραφικά, ότι ό Χρι¬ 
στός, ό σαρκωμένος Θεός, εΐνε «ή άλήθεια» (Ίω¬ 
άν. 14:6), καΐ τό Πνεύμα εΐνε έπίσης «ή άλήθεια»; 
(Α' Ίωάν. 5:6). Αλήθεια και άγάπη εΐνε δύο πρά¬ 
γματα συνεζευγμένα. Κατά τον Απόστολο Ιωάννη 
άγαποϋν «εν άληθείρ», άληθινά, «οί έγνωκότες 
τήν άλήθειαν», όσοι έχουν γνωρίσει τήν άλήθεια 
(Β' Ίωάν. 1). "Ετσι ό Ιωάννης έξαρτρ τήν άγάπη 
άπό τήν άλήθεια. Ό δε Παύλος, διά τής φράσεως 
«άληθεύοντες έν άγάπρ» (Έφ. 4:15), στήν άλήθεια 
συναρτά τήν άγάπη. “Αν ή άγάπη διαζευχθή άπό 
τήν άλήθεια, έκφυλίζεται. ΑΙρετικοΙ έφθασαν μέ¬ 
χρι τού σημείου νά θεωρούν και τά όμοφυλοφι- 

λικά αϊσχη άγάπη, άσπασμούς άγγέλων! Χωρίς τήν 
άλήθεια ή άγάπη καταντά άπάτη. 

ΊΗ Γραφή άπαιτεΐ ν’ αγαπούμε τήν άλήθεια. 
Αύτοί, οΐ όποιοι «τήν άγάπην τής άληθείας ούκ 
έδέξαντο εις τό σωθήναι», δεν δέχθηκαν δηλαδή 
ν’ άγαπήσουν τήν άλήθεια γιά νά σωθούν, αύτοί 
βαίνουν προς τήν άπώλεια, αύτοί θά κολασθούν 
{Β' Θεσ. 2:10-11). ΟΙ οίκουμενισταί δεν έχουν άλη- 
θινή άγάπη, διότι δεν άγαπούν τήν άλήθεια, ύποτι- 
μούν καΐ καταφρονούν τά δόγματα τής Πίστεως. 

οι οίκουμενισταί, μή άγαπώντας τήν άλήθεια, 
άλλ’ ύποτιμώντας καΐ καταφρονώντας τήν άλή- 
θεια, δεν άγαπούν τόν ’ίδιο τό Θεό, άφού ό Θεός 
εΐνε ή άλήθεια, καΐ άφού άπαιτεΐ νά σεβώμεθα τήν 
άλήθεια μέχρι τήν έλαχίστη διδασκαλία. 

οι οίκουμενισταί ήγέτες τής Εκκλησίας, καίτοι 
κόπτονται περί άγάπης, δεν άγαπούν έκείνους, 
πού πρώτους έπρεπε μετά τό Θεό νά άγαπούν, 
δεν άγαπούν τά πιστά τής Εκκλησίας τέκνα, τούς 
Όρθοδόξους. ΟΙ πιστοί, οΐ άληθώς ’Ορθόδοξοι, 
άγαπούν καΐτούς έχθρούς τους, καΐ προσεύχονται 
γι’ αύτούς, καΐ σε άνάγκη τούς βοηθούν. ΟΙ οίκου- 
μενισταί άγαπούν τούς κακοδόξους καΐ μισούν 
τούς Όρθοδόξους. "Οταν συναντώνται με Παπι¬ 
κούς, Προτεστάντες καΐ Μονοφυσΐτες, μάλιστα 
άξιωματούχους, καΐ ιδίως με καρδιναλίους καΐ με 
τόν πάπα, άνοίγει ή καρδούλα τους καΐ λάμπουν 
τά πρόσωπά τους. Έναγκαλίζονται, άσπάζονται 

άλλήλους, συντρώγουν, συμπίνουν, συζητοΰν έπι- 
χαρίτως, εγκωμιάζουν άλλήλους, άνταλλάσσουν 
δώρα, προχωρούν σέ συμπροσευχές έκτος καΐ εν¬ 
τός ναών, σέ έγκάρδιες προσφωνήσεις καί άντιφω- 
νήσεις, σέ συνεορτασμούς, σέ αιρετικές δηλώ¬ 
σεις, άκόμη και σέ συλλείτουργα! ΊΗ Γραφή καί οΐ 
Κανόνες, πού άπαγορεύουν τούς συγχρωτισμούς 
μέ τούς αιρετικούς, δέν λαμβάνονται ύπ’ όψιν άπό 

τούς οίκουμενιστάς. 
οι οίκου μενισταί 
προχωρούν σέ θρη¬ 
σκευτικούς συγχρω¬ 
τισμό ύς καΐ μέ άλλο- 
θρήσκους! 

Καί ένφ έτσι φέ¬ 
ρονται οΐ οίκουμενι- 
σταί ήγέτες τής Εκ¬ 
κλησίας προς τούς 
αιρετικούς καΐ τούς άλλοθρήσκους, όταν δούν 
συνειδητό Όρθόδοξο, ζωντανό μέλος τής Εκκλη¬ 
σίας, πού διαμαρτύρεται για τΙς οίκουμενιστικές 
άντιλήψεις και ένέργειες, δέν άνοίγειή καρδούλα 
τους, άλλα κλείνει, καΐ αισθάνονται άλλεργία, καΐ 
έπιθυμούν τό συντομώτερο ν’ άπαλλαγούν άπό 
τήν παρουσία του. ΟΙ οίκουμενισταί ήγέτες τής 
Εκκλησίας τούς έπικριτάς των έξ αιτίας τού Οίκου- 
μενισμού, καί πολεμίους τού Οίκουμενισμού, ιδίως 
τού Παπισμού, καΐ ύπερασπιστάς τών Όρθοδόξων 

παραδόσεων θέτουν υπό δυσμένειαν. Τούς χαρα¬ 
κτηρίζουν άκραίους, φανατικούς, φονταμενταλι- 
στάς, ταλιμπάν! Τούς παύουν άπό έκκλησιαστικές 
θέσεις. Τούς αποκλείουν άπό έκκλησιαστικά μέσα 
δημοσιότητας, τούς διώκουν ποικιλοτρόπως. Άν- 
τιοικουμενισταί κληρικοί, πρόμαχοι της Όρθοδο- 
ξίας, κεφάλαια τής Εκκλησίας, άπειλήθηκαν καΐ 
με καθαίρεσι! Καί ό ύποφαινόμενος, έπειδή ήλεγ- 
ξα αίρεσιάρχη καΐ 
άρχιοικουμενιστή 
αρχιεπίσκοπο, καί, 
γενικώτερα, έπει- 
δή πολεμώ τον Οί¬ 
κου με νισμό, άφω- 
ρίσθηκα! 

Ναί, οΐ οίκουμε- 
νισταί ήγέτες τής 
Εκκλησίας άντι- 
παθοΰν τούς Όρθοδόξους και άγαποΰν τούς κα¬ 
κοδόξους. Άλλα καί ή άγάπη τους προς τούς κα¬ 
κοδόξους δεν εΐνε αληθινή. Άν ήταν άληθινή, θά 
ήλεγχαν τούς κακοδόξους γιά τΙς κακοδοξίες τους 
καί θ’ άγωνίζονταν γιά τήν έπιστροφή τους στή 
μία, άγία, καθολική καΐ άποστολική Εκκλησία, τήν 
κιβωτό τής σωτηρίας. Ή άγάπη τών οίκουμενιστών 
προς τούς ετεροδόξους και τούς άλλοθρήσκους 
δεν είνε σωστή, διότι δεν άποβλέπει στή σωτηρία 
τους. ’Άν άπέβλεπε στή σωτηρία τους, οΐ οίκουμε- 

νισταί θά κήρυτταν και θά διακήρυτταν προς τούς 
ετεροδόξους καΐ τούς άλλοθρήσκους ό,τι κήρυτ¬ 
ταν καΐ διακήρυτταν οΐ Απόστολοι, ότι ό μόνος 
Σωτήρ εΐνε ό Χριστός, ή δε Εκκλησία του εΐνε ό 
χώρος, όπου περιέχεται καΐ άπ’ όπου παρέχεται ή 
άγιαστική καΐ σωστική χάρις τού Χριστού. 

οι οίκουμενισταί, επειδή παρουσιάζονται ώς 
άνθρωποι άγάπης, άλλά πραγματικώς δεν έχουν 
άγάπη, εΐνε ύποκριταί καΐ χαλκοί ήχοϋντες καΐ κύμ¬ 
βαλα άλαλάζοντα κατά τον συνθέτη τού ύμνου τής 
άγάπης, τον ούρανοβάμονα Παύλο. 

4. ΠΩΣ ΝΑ ΕΧΩΜΕ ΕΜΠΙΣΤΟΣΥΝΗ; 

(Μέρος 1ο) 

Ο ι συνειδητοί Όρθόδοξοι Χριστιανοί άνησυ- 
χοΰν. ΚαΙ άνησυχοΰν ώς προς τό ΰψιστο ιδα¬ 
νικό τους, τήν άγιωτάτη Πίστι μας, τήν Όρθοδοξία. 
Διότι βλέπουν, ότι τό ρεύμα τού Οίκουμενισμοΰ, 
αύτής τής παναιρέσεως καΐ πανθρησκείας τής 
έποχής μας, γίνεται Ισχυρότερο· οΐ επιβουλές κατά 
τής Πίστεως τών θιασωτών τής Νέας έποχής, τής 
Νέας τάξεως πραγμάτων καΐ τής Παγκοσμιοποιή- 
σεως αύξάνονται· καΐ οΐ προδοσίες εις βάρος τής 
Όρθοδοξίας άπό ήγέτες τής Όρθοδοξίας πληθύ- 
νονται. Και ναΐ μεν οΐ συνειδητοί Όρθόδοξοι Χρι¬ 
στιανοί άπό τΙς προφητείες τής Γραφής γνωρίζουν, 
ότι ή Πίστις δεν θά διαλυθή καί ή Εκκλησία δεν θά 
καταλυθή, άνησυχοΰν όμως, διότι πολλοί βαπτι- 
σμένοι Όρθόδοξοι Χριστιανοί κλονίζονται καΐ 
χάνονται, καΐ έτσι τό χριστεπώνυμο πλήρωμα μειώ¬ 
νεται και συρρικνώνεται. 

Ό Μακαριώτατος Αρχιεπίσκοπος Αθηνών κ. 
Χριστόδουλος σε ομιλίες του προς τό άνήσυχο 
χριστεπώνυμο πλήρωμα τονίζει: Θά κρατήσωμε τΙς 

Ιερές παραδόσεις μας. Δεν θ’ άπεμπολήσωμε τίπο¬ 
τε άπ’ αύτές. Νά έχετε έμπιστοσύνη σε μάς. 

’Ερωτοΰμε τον Αρχιεπίσκοπο: Λέγοντας, «Νά 
έχετε εμπιστοσύνη σε μάς», τί έννοεΐτε, Μακα- 
ριώτατε; Εννοείτε νά έχωμε εμπιστοσύνη στούς 
διοικοΰντες τήν Εκκλησία γενικώς, ή στο πρό¬ 
σωπό σας είδικώς; 

Αν έννοήτε νά έχωμε εμπιστοσύνη στούς διοι- 
κοΰντες τήν Εκκλησία γενικώς, έρωτοΰμε: 

Πώς νά έχωμε εμπιστοσύνη στον Οικουμενικό 
Πατριάρχη, ό όποιος εμφανίζεται ώς ή Κορυφή τής 
Όρθοδοξίας, άλλά με δηλώσεις καΐ πράξεις του 
άποδεικνύεται οίκουμενιστής ή μάλλον άρχιοι- 
κουμενιστής; *Η Όρθοδοξία εΐνε ή άποστολική 
παράδοσι άνόθευτη, γνησία. Ό Απόστολος Βαρ¬ 
θολομαίος κήρυττε, οτι ό Χριστός εΐνε ό άληθινός 
Θεός καΐ ό Σωτήρ τού κόσμου, καΐ ότι ό κόσμος 
πρέπει νά πιστεύση στο Χριστό. Κηρύττει τό ϊδιο ό 
Πατριάρχης Βαρθολομαίος; Κηρύττει δυστυχώς, 
ότι όλοι οί λαοί και όλες οΐ θρησκείες τον ϊδιο Θεό 
λατρεύουν με διαφορετικό τρόπο! Κηρύττει, ότι 
κατά τΙς Διαθρησκειακές Συναντήσεις, τών οποίων 
εΐνε ύπέρμαχος, άπό σεβασμό προς τΙς άλλες θρη¬ 
σκείες δεν πρέπει νά γίνεται λόγος γιά τό Χριστό! 
Σέ Παγκόσμιο Συνέδριο κατά τού ρατσισμού στή 
Ν. Αφρική τό 2001 κήρυξε: «Ή Ορθόδοξος Εκκλη¬ 
σία δεν έπιδίώκει νά πείση τούς άλλσυς περί συγ¬ 
κεκριμένης Τίνος άντίλήψεως της άληθείας ή τής 

άποκαλύψε(ϋ(^, ούτε έπιδιώκει νά τοι/ς (ΐετοοτρέ- 
Ψη ουγκεκριμένον τινά τρόπον σκέψεως... 
Οποτεδήποτε οί άνθρίϋποι άντιδροΟν ε/ς τάς τοπο- 
Θετήοειο; και το πιοτεύο) τών άλλύον μέ βάοιν τον 
φόβον και τήν ουτοδικαί(Λ)οιν, παραβιάζουν το 
Θεόοδοτον δικαί(Λ)μα και τήν έλευθερίαν τών άλλων 
νά γνωρίσουν τον Θεόν και τον συνάνθρωπόν των 
μέ τρόπον πού προοιδιάζει ε/ς τήν ταυτότητά των 
ώς λαών». Μ’ αύτά τά λόγια ό κ. Βαρθολομαίος 
σχετικοποιεί τΙς έννοιες «Θεός», «Αλήθεια», «Ά- 
ποκάλυψις», καΐ καταργεί τήν εντολή τού Κυρίου, 
«Πορευθέντες μαθητεύσατε (=έκχριστιανίσετε) 
πάντα τά έθνη βαπτίζοντες αύτούς εις τό όνομα 
τοϋ Πατρός καί τοϋ Υίοϋ καί τοϋ Αγίου Πνεύματος, 
διδάσκοντες αύτούς τηρεϊν πάντα όσα ένετει- 
λάμην ύμϊν» (Ματθ. 28:19-20). 

Ό κ. Βαρθολομαίος καταργεί τούς Ί. Κανόνες, 
πού άπαγορεύουν συμπροσευχές καΐ συγχρωτι- 
σμούς μέ τούς αιρετικούς, καΐ άσυστόλως συμ- 
προσεύχεται καΐ συγχρωτίζεται μ’ αύτούς. Συλλει¬ 
τούργησε μέ τόν Πάπα, δέν έφθασε δέ μόνο στό 
Κοινό Ποτήριο, για νά γίνη πλήρης καΐ τελεία ή 
ένωσι μέ τούς Παπικούς. Άλλα στή Ραβέννα λει¬ 
τούργησε μέ τήν παρουσία στό ναό καΐ Παπικών 
καΐ άλλοθρήσκων καΐ μετέδωσε τή Θεία Κοινωνία 
και σ’ αύτούς. Σ’ έκδήλωσι τών Παπικών στήν Κων- 
σταντινούπολι κατά τόν Ιούνιο τού 2003 γιά τήν 
25η έπέτειο τής παποσύνης τού σημερινού Πάπα 

ό κ. Βαρθολομαίος έξεφώνησεν ύπέρ αύτού λόγον 
άναξιοπρεπή, δουλοπρεπή, έμετικό. Είπε μεταξύ 
άλλων για τον σημερινό Πάπα: «Τό ανάστημά του 
ώς ηθικοϋ, θρησκευτικού και όντως προφητικού 
^ΡΧΠΥοΟ όχι μόνον όλων των καθολικών, όχι απλώς 
όλων τών χριστιανών, άλλα όλων τών ανθρώπων, 
άνδρώντε καΐ γυναικών, εινε έρρζζωρένονε/ςρίαν 
θαθεΐαν πίστιν προσωπικήν, και εις τήν πεποίθη- 
σιν, ότι ή πίστις αϋτη όφείλει νά βιωθή ούτως, ώστε 
οί πάντες νά ϊδουν τήν άλήθειαν, νά έννοήσουν 
τήν δικαιοσύνην, και νά ευρουν τήν ειρήνην. Είναι 
βαρύ έργον τό νά είναι τις τοιοΟτο πρότυπον». 
«Έξετάζοντες τήν σημερινήν κατάστασιν τού κό¬ 
σμου, μάς είναι ωφέλιμον νά κυττάξωμεν τό παρά¬ 
δειγμα ενός έξ ήμών, όντως άπεσταλμένου τού 
Θεού, άνδρός καλού και τίμιου, άπεσταλμένου 
προς πάντα άνθρωπον πάντων τών εθνών» («Κα¬ 
θολική», 22-7-2003, σελ. 4 καΐ 5). Ούτε πολύ ούτε 
λίγο, κατά τον Οικουμενικό και οίκουμενιστή 
Πατριάρχη κ. Βαρθολομαίο έγένετο άνθρωπος 
άπεσταλμένος παρά Θεοΰ, όνομα αύτφ Ιωάννης 
Παύλος Β', θρησκευτικός πλανητάρχης, φ πάντες 
όφείλουσι προσκύνησιν καΐ ύποταγήν! 

Ό κ. Βαρθολομαίος εΐνε ένοχος για τήν επαί¬ 
σχυντη εκείνη καΐ κατάπτυστη Συμφωνία στό 
Μπάλαμαντ τού Λιβάνου τό 1993. Συμφώνως πρός 
τή Συμφωνία έκείνη ή Όρθοδοξία, τήν όποία φέ¬ 
ρεται ότι έκπροσωπεΐ, δέν έχει τήν άποκλειστι- 


26 



κότητα καί μοναδικότητα ώς Εκκλησία, δεν είνε ή 
«μία, αγία, καθολική και άποστολική Έκκληοία», 
άλλά καΐ ό Παπισμός είνε Εκκλησία, αδελφή Εκ¬ 
κλησία, καί μάλιστα ό Παπισμός έχει τό προβάδισμα 
έναντι τής Όρθοδοξίας! Ό μεγαλύτερος αίρεσιάρ- 
χης κληρικός όλων τών αιώνων, ό Αρχιεπίσκοπος 
Αύστραλίας Στυλιανός, Πρόεδρος τής Επιτροπής 
τών Όρθοδόξων στον Διάλογο με τούς Παπικούς 
και εκπρόσωπος τού Οικουμενικού Πατριαρχείου, 
ύπέγραψε τήν προδοτική εκείνη Συμφωνία. Ταπει¬ 
νός εργάτης τού Εύαγγελίου, ό θεολόγος καί 
Ιεροκήρυξ Νικόλαος Σωτηρόπουλος, ήλεγξε τον 
Αρχιεπίσκοπο Αύστραλίας γιά τήν προδοσία στο 
Μπάλαμαντ, άλλά καΐ γιά άλλες προδοσίες τής 
Πίστεως, φρικτές αΙρέσεις καί βλασφημίες του. Ό 
δε Οικουμενικός Πατριάρχης τί έπραξε; Δικαιο¬ 
λόγησε τον Αύστραλίας, τον εγκωμίασε κατά και¬ 
ρούς, τού έδωσε πιστοποιητικό Όρθοδοξίας καΐ 
άφώρισε τον Σωτηρόπουλο! 

Στο Εξωτερικό Αρχιερείς καΐ Ιερείς στή συν¬ 
τριπτική πλειονοψηφία είνε οίκουμενισταί. ΚαΙ με 
τΙς οίκουμενιστικές συμπεριφορές καΐ πράξεις 
τους άναστατώνουν καΐ βασανίζουν τΙς ψυχές τών 
πιστών. ΚαΙ γιατί στο Εξωτερικό ή συντριπτική 
πλειονοψηφία τών κληρικών είνε οίκουμενιστική, 
προκλητικώς καΐ σκανδαλωδώς οίκουμενιστική; 
Διότι οΐ εν λόγψ κληρικοί έμπνέονται καΐ κατευ- 
θύνονται άπό τό πνεύμα τού Οικουμενικού Πατρι- 

αρχείου, πνεύμα οίκουμενιστικό, πνεύμα πονηρό 
καΐ άκάθαρτο... 

ΚαΙ έρωτούμε πάλι; Πώς νά έχωμε εμπιστοσύνη 
στον Οικουμενικό Πατριάρχη; Βεβαίως ό Πατρι¬ 
άρχης ώρισμένες φορές όμιλεΐ με γλώσσα αύστη- 
ρώς Όρθόδοξη. Άλλ’ άλλες φορές όμιλεΐ μέ γλώσ¬ 
σα οίκουμενιστική, αιρετική. Ό Πατριάρχης έχει 
διγλωσσία. Γιατί; Γιά νά ίκανοποιή καί τούς Όρθο- 
δόξους καΐ τούς οίκουμενιστάς. ’Ή μάλλον, γιά νά 
Ικανοποιή τούς οίκουμενιστάς, ύπέρ τών όποίων 
προβαίνει καΐ σ’ ένέργειες, καΐ νά ρίχνη στάχτη 
στά μάτια τών Όρθοδόξων. Άλλ’ οΐ ’Ορθόδοξοι 
δέν εϊμεθα ήλίθιοι, ώστε νά μή καταλαβαίνωμε τΐ 
ενεργεί ό Σατανάς κατά τής Πίστεως. «Ού γάρ 
αύτοϋ τά νοήματα άγνοοϋμεν» (Β' Κορ. 2:11). Δέν 
άγνοούμε τις πανουργίες καΐ τΙς μεθοδεΐες τού 
Σατανά. 

Κατόπιν όσων γράψαμε, άλλά καΐ άλλων, πού 
δέν γράψαμε, επαναλαμβάνουμε τό ερώτημα: Πώς 
νά έχωμε εμπιστοσύνη στόν Οίκουμενικό Πατρι¬ 
άρχη; 

Αλλά μήπως ό κ. Βαρθολομαίος εΐνε ό μόνος 
Πατριάρχης, πού έκτροχιάσθηκε άπό τΙς γραμμές 
τής Όρθοδοξίας; Ό Πατριάρχης Άλεξανδρείας κ. 
Πέτρος άναγνωρίζει μυστήρια τών Μονοφυσιτών 
καΐ όμιλεΐ γιά ένωσι τών Όρθοδόξων μέ τούς έτε- 
ροδόξους πρός έπανίδρυσι τής μιάς άρχαίας Εκ¬ 
κλησίας, λές καΐ ή Εκκλησία καταλύθηκε, γκρε- 

μίσθηκε, άφανίσθηκε καΐ δεν ύπάρχει πλέον, ό δε 
Δομήτωρ τής Εκκλησίας Ιησούς Χριστός είπε 
ψέμα, όταν βεβαίωνε, ότι ή Εκκλησία θά εΐνε 
άκατάλυτη! Ό Πατριάρχης Άντιοχείας κ. Ιγνάτιος 
έκανε πλήρη ένωσι με τούς Μονοφυσΐτες καΐ 
έπρεπε τούλάχιστον αύτός νά καθαιρεθή καΐ ν’ 
άναθεματισθή. Αλλά δεν βρέθηκε ούτε ένας 
Επίσκοπος, γιά νά παύση, έστω, τό μνημόσυνό 
του. Άπό τά παλαίφατα Πατριαρχεία παραμένει 
Όρθόδοξο τό Πατριαρχείο Ιεροσολύμων, πού 
έπρεπε νά εΐνε τό πρώτο τή τάξει, ένφ εΐνε τό 
τελευταίο, διότι ’ίσχυσαν πολιτικά κριτήρια καί όχι 
θρησκευτικά... 

ΚαΙ στόν Πατριάρχη λοιπόν Άλεξανδρείας καί 
στόν Πατριάρχη Άντιοχείας πώς νά έχωμε έμπι- 
στοσύνη; Είθε ό Θεός νά διαφυλάξη Όρθόδοξο 
τόν Πατριάρχη Ιεροσολύμων, γιά νά μπορούν οΐ 
πιστοί νά έπισκέπτωνται τούς Αγίους Τόπους 
χωρίς βαρειά καρδιά καί νά προσκυνούν έκεΐ, «οΰ 
έστησαν οί πόδες Κυρίου». 

Άπό τό Εξωτερικό άς έλθωμε στό Εσωτερικό, 
άς έλθωμε στήν Εκκλησία τής Ελλάδος, τήν πιό 
ύπολογίσιμη σήμερα τοπική Όρθόδοξη Εκκλησία. 
Επειδή δεν είχαμε τήν πονηρία τών οίκουμενι- 
στών, άλλ’ είχαμε, κατά τήν έκφρασι τού εύαγγε- 
λιστοϋ Λουκά, «άφελότητα καρδίας» (Πράξ. 2:46), 
νομίζαμε, ότι ή Ιεραρχία τής Εκκλησίας τής Ελλά¬ 
δος, άσχέτως άλλων πραγμάτων, δυσαρέστων, στό 

θέμα τής Πίστεως εΐνε αύστηρώς Όρθόδοξη. 
Δυστυχώς όμως πλανηθήκαμε. Ό Οίκουμενισμός 
εχει προσβάλει καΐ τήν Ιεραρχία τής Εκκλησίας 
τής Ελλάδος καΐ έχει έπιφέρει άπό άμβλυνσι τού 
Ορθοδόξου αισθητηρίου μέχρι αϊρεσι. Μητρο¬ 
πολίτης δήλωσε, ότι οίπρογαμιαΐες σχέσεις, τουτέ- 
στιν ή πορνεία, δεν εΐνε αμαρτία. "Αλλος Μητρο¬ 
πολίτης ύποστήριξε τούς Μονοφυσΐτες. "Αλλος 
έκτος άλλων κήρυξε, ότι μόνον οίΧιλιασταί, έπειδή 
άρνοϋνται τό δόγμα τής 'Αγίας Τριάδας, εΐνε 
αιρετικοί, όλοι δε οΐ άλλοι ετερόδοξοι. Παπικοί, 
Προτεστάντες καΐ λοιποί, εΐνε έν τάξει. "Αλλος 
δήλωσε, ότι ή προσκύνησι τών Ιερών εικόνων καί 
τών Ιερών λειψάνων εΐνε ειδωλολατρία. "Αλλος 
ϊδρυσεν άτυπη Θεολογική Ακαδημία καΐ προσ- 
καλεΐ οίκουμενιστάς καΐ άλλους άσεβείς και όμι- 
λοϋν. "Αλλος έχει έγκάρδιες σχέσεις με Παπικούς 
τής Ελλάδος. Καί όλοι οΓΙεράρχες τής Εκκλησίας 
τής Ελλάδος, μηδενός έξαιρουμένου, ύπέγραψαν 
Εγκύκλιο, συμφώνως προς τήν οποία καλώς έπρα- 
ξεν ή Εκκλησία τής Ελλάδος με τό νά δεχθή τον 
Πάπα. Βεβαίως πολλοί διαφωνούσαν. Άλλα κανείς 
δεν είχε τό θάρρος νά δηλώση δημοσίως τη δια¬ 
φωνία του. Ύπέκυψε στην οίκουμενιστική πίεσι... 
Επίσης κανείς άπό τούς Ιεράρχες τούς ένόχους 
γιά άντορθόδοξες καΐ οίκουμενιστικές δηλώσεις 
καΐ ένέργειες δεν τιμωρήθηκε. ΚαΙ κανείς άπό τούς 
καλούς θεωρουμένους Ιεράρχες δεν ύψωσε ρω- 

μαλέα φωνή κατά ιών έκτρεπομένων άπό τις γραμ¬ 
μές τής Όρθοδοξίας καΐ δεν έπαυσε τό μνημόσυνο 
οϋτε τού Πατριάρχου Αντιόχειας, πού προχώρησε 
σε πλήρη ένωσι με τούς Μονοφυσΐτες. 

Και πώς λοιπόν νά έχωμε εμπιστοσύνη στήν 
Ιεραρχία τής Εκκλησίας τής Ελλάδος; 

5. ΠΩΣ ΝΑ ΕΧΩΜΕ ΕΜΠΙΣΤΟΣΥΝΗ; 

(Μέρος 2ο) 

Μ έ τό λόγο του, «Νά έχετε έμπιστοσύνη σε 
μάς», μήπως ό Αρχιεπίσκοπος Αθηνών κ. Χρι¬ 
στόδουλος δεν έννοεί νά έχωμε έμπιστοσύνη 
στους ήγέτες τής Εκκλησίας γενικώς, άλλ’ έννοεί 
νά έχωμε έμπιστοσύνη στο πρόσωπό του είδικώς; 
"Ας έλθωμε λοιπόν καΐ στή Μακαριότητό του. 

Άρχικώς, όταν ό κ. Χριστόδουλος έξελέγη Αρχι¬ 
επίσκοπος Αθηνών, χαρήκαμε. ΚαΙ όταν κατά τήν 
ένθρόνισί του έξεφώνησε τόν μνημειώδη έκεϊνο 
λόγο· καΐ όταν έγιναν οΐ μεγαλειώδεις έκείνες λαο¬ 
συνάξεις- καί όταν άκούσθηκαν ύπέροχες όμιλίες 
καΐ μεγάλες έξαγγελίες καΐ έπαγγελίες, ιδίως περί 
καθάρσεως τής Εκκλησίας, ένθουσιαστήκαμε. 
Ήλπίσαμεν, ότι αύτός έστιν ό μέλλων λυτροΟσθαι 
τόν νέον Ισραήλ. Άλλ’ ήδη άγει τό έκτον έτος, άφ’ 
ού έγένετο Αρχιεπίσκοπος, καΐ ούδέν γενναίον 
έγένετο έν τή Έκκλησίρ. 

Στήν έξαετία τής Αρχιεπισκοπικής έξουσίας του 
είδαμε στον Αρχιεπίσκοπο ώρισμένα καλά: Πλου- 
σία γνώσι, σπανία ομιλητική Ικανότητα, πλουσία 

διασπορά τού λόγου τοΰ Θεού, άκάματη δραστη¬ 
ριότητα. Άλλα στον Αρχιεπίσκοπο είδαμε καΐ πρά¬ 
γματα, τά όποια λυπούν και άπογοητεύουν τούς 
συνειδητούς Όρθοδόξους Χριστιανούς. Εϊδαμε 
διπλωματία καΐ διγλωσσία, πού δεν συνφδουν προς 
τό πνεύμα τής εύθύτητος καΐ τής είλικρινείας τού 
Χριστιανισμού. Εϊδαμε μεγαλομανία καΐ έπιδει- 
ξιομανία, πού δεν συμβιβάζονται προς τό πνεύμα 
τής ταπεινώσεως τού Χριστιανισμού. «Μή τά ύψη- 
λά φρονοϋντες, άλλά τοϊς ταπεινοϊς συναπαγό- 
μενοι», παραγγέλλει ό Απόστολος (Ρωμ. 12:1β). 
Εϊδαμε πολυτέλεια, άσυμβίβαστη προς τό πνεύμα 
τής χριστιανικής πτωχείας καΐ άπλότητος. Άντι- 
θέτως προς τήν παραγγελία τού Αποστόλου προς 
τον Επίσκοπο Τιμόθεο, «Μηδέν ποιων κατά πρόσ- 
κλισιν» (Α' Τιμ. 5:21), εϊδαμε τον Αρχιεπίσκοπο νά 
ενεργή εκλογές Αρχιερέων εύνοιοκρατικώς, έκλέ- 
γοντας «ήμετέρους». Άντιθέτως πάλι προς τήν 
άποστολική παραγγελία, «Χεϊρας ταχέως μηδενί 
έπιτίθει, μηδέ κοινώνει άμαρτίαις άλλοτρίαις» (Α' 
Τιμ. 5:22), ό Αρχιεπίσκοπος προέβη σε χειροτονίες 
διαβεβλημένων προσώπων. Βεβαίως έξελέγησαν 
καΐ χειροτονήθηκαν καΐ άδιάβλητα πρόσωπα, άλλ’ 
αύτό δεν άμνηστεύει τον Αρχιεπίσκοπο γιά τήν 
έκλογή καΐ τή χειροτονία των διαβεβλημένων 
προσώπων. Κληρικοί, μάλιστα καΙΈπίσκοποι, άπο- 
δεδειγμένως σκανδαλοποιοί με σεξουαλικά, οικο¬ 
νομικά καΐ άλλα βοώντα σκάνδαλα, τυγχάνουν όχι 

άπλώς άνοχής, άλλα καΐ προστασίας. Άντιθέτως 
δέ δύο άπό τούς άδιαβλήτους Μητροπολίτες, τούς 
οποίους έξεθρόνισεν ό μακαρίτης Σεραφείμ, παρα¬ 
μένουν και έπΙ Χριστοδούλου άδικημένοι καΐ συκο- 
φαντούμενοι ώς «άκοινώνητοι». 

Αλλά καί ό ύποφαινόμενος παραμένω «άφω- 
ρισμένος», διότι διέπραξα... τό έγκλημα νά έλέγξω 
αίρεσιάρχη Αρχιεπίσκοπο και νά ύπερασπίσω τό 
Χριστό καΐ τήν Πίστι τού Χριστού. Ό κ. Βαρθο¬ 
λομαίος, βλέποντας, ότι δεν δύναται νά σταθή 
κατηγορία έναντίον μου στήν Αύστραλία, μετέθεσε 
τό θέμα στήν Ελλάδα. Άντιφάσκοντας προς ό,τι 
άνακοινώθηκε άρχικώς, ίσχυρίσθηκε, ότι άφω- 
ρίσθηκα γιά τά έκκλησιαστικά έπεισόδια στον Ιερό 
ναό τής Μεταμορφώσεως Κηφισιάς στίς 5 Αύγού- 
στου 1993! 'Ως τέκνο τής Εκκλησίας τής Ελλάδος 
άπευθύνθηκα προς τήν Ιεραρχία τής Εκκλησίας 
μου καΐ ζήτησα ν’ άποφανθή περί τού άν ό περιβό¬ 
ητος άφορισμός μου εΐνε δίκαιος ή άδικος, έγκυ¬ 
ρος ή άκυρος. Άλλ’ άπάντησι δεν δόθηκε, προφα¬ 
νώς γιά λόγους σκοπιμότητος, γιά νά μή δυσαρε- 
στηθή ό κ. Βαρθολομαίος καί μερικοί άλλοι. Ό 
Αρχιεπίσκοπος κ. Χριστόδουλος έξεδήλωσε καλή 
πρόθεσι, άλλά δεν προχώρησε, έμεινε στήν καλή 
πρόθεσι, διότι ή καλή πρόθεσι δεν στοιχίζει, ένφ 
οΐ ήρωικές άποφόνσεις καΐ άποφάσεις στοιχίζουν. 
Γιά ύψηλούς όμως τίτλους, μνημόνευσι όνομάτων 
και δικαιοδοσίες ό Αρχιεπίσκοπος δίνει μάχες με 

τον Πατριάρχη... Μερικοί νομίζουν, ότι ό άφορι- 
σμός μου μέ άπασχολεΐ σοβαρώς. Άλλα δεν με 
άπασχολεΐ σοβαρώς. Τον θεωρώ άστεΐο και γελοίο. 
Τιμή καί όχι μομφή για μένα. Και εύχαριστώ τό 
Θεό, διότι μέ άξίωσε ν’ άφορισθώ γιά τ’ όνομά του. 
Θίγω δε τό θέμα τοΰ ψευτοαφορισμοΰ μου, καθώς 


έθιξα καΐ άλλα θέματα, προς έλεγχο τών διοικούν- 
των τήν Εκκλησία. Δυστυχώς ή Διοικούσα Εκκλη¬ 
σία καί έπΙ Χριστοδούλου διαπράττει κραυγαλέες 
όδικίες καΐ άνέχεται κραυγαλέες άδικίες, δεν άγω- 
νίζεται ύπέρ δικαιοσύνης, δεν κάνει τίποτε γενναίο 
καΐ ήρωικό πρός άποκατάστασι τοΰ δικαίου. 

Τόσο λείπει τό γενναίο φρόνημα άπό τήν Εκ¬ 
κλησιαστική Διοίκησι, ώστε φοβείται τα ειρωνικά 
σχόλια τών κοσμικών, ιδίως τών δημοσιογράφων, 
καΐ δεν τολμρ νά έκδώση μία έγκύκλιο, μέ τήν 
όποία νά έλέγχη τήν άναίδεια καΐ τήν άναισχυντία 
τών γυναικών, πού έμφανίζονται δημοσίως ήμίγυ- 
μνες και σχεδόν όλόγυμνες, και πέταξαν έξω καί 
τΙς κοιλιές τους καΐτούς όμφαλούςτους, και εισέρ¬ 
χονται άσυστόλως καί στούς Ιερούς ναούς. Ό 
Αρχιεπίσκοπος κάλεσε τούς νέους νά έλθουν στήν 
Εκκλησία όπως εΐνε. Μ’ αύτό τό λόγο έμεϊς νομί¬ 
ζουμε, ότι ό Αρχιεπίσκοπος δέν έξέφρασε μοντερ- 
νιστική άντίληψι, δέν ένέκρινε τΙς γυμνιστικές και 
τΙς έξαλλες μόδες, άλλ’ ήθελε νά είπή: Ελάτε στήν 
Εκκλησία όπως είσθε καΐ θά τά βρούμε. ΟΙ νέοι 
όμως έξέλαβαν τό λόγο τοΰ Προκαθημένου μέ 

μοντερνιστική έννοια, εμφανίζονται δημοσίως καί 
εισβάλλουν καί στούς ναούς όπως θέλουν, καΐ 
όταν κανείς τούς κάνη παρατήρησι ή τούς συμ- 
βουλεύση νά έχουν σεμνή έμφάνισι, έπικαλούνται 
τό λόγο τοΰ Προκαθημένου λέγοντας αύθαδέ- 
στατα: Ό Αρχιεπίσκοπος είπε νά έμφανιζώμεθα 
όπως εϊμεθα. Καλλίτερα καταλαβαίνετε σείς άπό 
τον Αρχιεπίσκοπο;... Μεγάλη ζημιά στη νεότητα 
έκανε ό άρχιεπισκοπικός λόγος. ΚαΙ άν όντως 
αύτός ό λόγος δεν ήταν μοντερνιστικός, άλλα 
παρεξηγήθηκε, όπως έμεΐς νομίζουμε, δεν έπρεπε 
ό Αρχιεπίσκοπος νά δώση έξηγήσεις καί νά άρη 
τήν παρεξήγησι; Άλλα πού τόλμη γιά ν’ άντιμε- 
τωπίση ό Αρχιεπίσκοπος τά είρωνικό σχόλια τοΰ 
κόσμου; 

Ό Απόστολος γράφει: «Έπεφάνη ή χάρις τοΰ 
Θεού ή σωτήριος πάσιν άνθρώποις, παιδεύουσα 
ημάς, ϊνα άρνησάμενοι τήν άσέβειαν καί τάς κοσμι¬ 
κός επιθυμίας σωφρόνως καί δικαίως καί εύσεβώς 
ζήσωμεν εν τφ νΰν αίώνι» (Τίτ. 2:11-12). Ός προς 
τό «σωφρόνως» καΐ «δικαίως», ώς προς τή χριστια¬ 
νική ήθική δηλαδή, ό Μακαριώτατος έχει χαλαρές 
άντιλήψεις συμφώνως προς όσα προηγουμένως 
γράψαμε. ΚαΙ ώς προς τό «εύσεβώς», ώς πρός τή 
χριστιανική πίστι δηλαδή, ποιες άντιλήψεις έχει 
καΐ ποιες συμπεριφορές; ’Ήλεγξε ποτέ τούς Πατρι¬ 
άρχες γιά τόν Οίκουμενισμό τους, γιά τΙς έκτροπές 
τους άπό τΙς γραμμές τής Όρθοδοξίας; Ήλεγξε 

τον χειρότερο αίρετικό κληρικό όλων τώς αιώνων, 
τον Αύστραλίας Στυλιανό; Τιμώρησε ή ήλεγξε τού- 
λάχιστον οίκουμενιστάς Ιεράρχες τής Εκκλησίας 
τής Ελλάδος, τής οποίας εΐνε Προκαθήμενος; 
Αλλά πώς νά τιμωρήση ή νά έλέγξη ό Αρχιε¬ 
πίσκοπος οίκουμενιστάς, άφοϋ ό ίδιος άποδει- 
κνύεται οίκουμενιστής; Τάσσεται ύπέρ τής συ- 
νεχίσεως τού Διαλόγου με τούς Παπικούς, καίτοι 
μέχρι τώρα ό Διάλογος άπεδείχθη άκαρπος, άλλά 
καί επιζήμιος. "Εχει πολλά «σϋρ’ τα φέρ’ τα» με 
τούς Παπικούς, καίτοι τά αύξανόμενα άνοίγματα 
προς αύτούς εγκυμονούν κίνδυνο σχίσματος, 
όπως ώμολόγησεν άλλος οίκουμενιστής Ιεράρχης, 
ομογάλακτος εν Χριστφ άδελφός του. Θά μείνη δε 
στήν Ιστορία ώς ό Αρχιεπίσκοπος, ό όποιος έφερε 
στήν Ελλάδα τον Πάπα. Ό Απόστολος Ιωάννης 
ρητώς λέγει, νά μή δεχώμεθα στο σπίτι μας καΐ νά 
μή χαιρετίζωμε διδάσκαλο αΙρέσεως (Β' Ίωάν. 10). 
Ό πιστός λαός άντιδροΰσε στον έρχομό τού Πάπα 
ώς θρησκευτικού άρχηγού καΐ στήν ύποδοχή του 
άπό τήν Εκκλησία. ’Αλλ’ ό κ. Χριστόδουλος, ύπερ- 
άνω τού Αποστόλου καί τού πιστού λαού θέτοντας 
τον εαυτό του, τό θέλημά του, άναψε πράσινο στον 
θρησκευτικό πλανητάρχη καΐ ήλθε στήν Ελλάδα 
καΐ τον ύποδέχθηκε έπισημότατα. Και ναι μεν 
μίλησε γιά δογματικές διαφορές τών Όρθοδόξων 
προς τούς Ρωμαιοκαθολικούς, άλλά τόν προσφώ¬ 
νησε ώς «άγιώτατον» καΐ ώς «Επίσκοπον Ρώμης», 

ένφ οΐ αίρετικοΐ δεν έχουν άποστολική διαδοχή 
καΐ Ιερωσύνη. Ό Αρχιεπίσκοπος τάσσεται καΐ ύπέρ 
των Διαθρησκειακών Συναντήσεων, καΐ συγκαλεΐ 
τέτοιες Συναντήσεις. Ξέφυγαν δε άπό τό έρκσς 
των όδόντων του καΐ καθαρώς αίρετικές εκφρά¬ 
σεις. Προς Μουσουλμάνους είπε: Ή χάρις τού 
Θεού σας νά σάς εύλογή! Επίσης δήλωσε: "Ολοι 
άνήκουμε στο σώμα τοΰ Χριστού, καΐ αύτοί πού 
δεν πιστεύουν καΐ αύτοί πού δεν εΐνε Χριστιανοί! 
"Ωστε στο σώμα τοΰ Χριστού, στήν Εκκλησία 
δηλαδή, άνήκουν καΐ οΐ άλλόθρησκοι! Κήρυγμα 
πανθρησκείας. 

Μακαριώτατε! Κατόπιν όσων άναφέραμε, άλλά 
καΐ άλλων, τά όποια παραλείψαμε, ό εύσεβής λαός, 
πού γνωρίζει τήν Πίστι καΐ τό θέλημα τοΰ Θεού, 
πώς μπορεί νά σάς έχη έμπιστοσύνη; Σάς σεβόμεθα 
ώς Αρχιεπίσκοπο, προσευχόμεθα γιά σάς (ένφ οΐ 
μεγάλοι καΐ τρανοί, με τούς όποίους εύχαριστεΐσθε 
νά έπικοινωνήτε και νά συναναστρέφεσθε, δεν 
προσεύχονται), έκτιμούμε καΐ θαυμάζουμε ώρι- 
σμένα προσόντα, με τά όποια σάς προίκισε ό Θεός, 
άλλά γιά ώρισμένες άντιλήψεις σας καΐ συμπερι¬ 
φορές σε θέματα πνευματικότητας καί Πίστεως 
κλονιζόμεθα άπέναντί σας, θλιβόμεθα καί άνησυ- 
χούμε σοβαρώς. Μήν άκούετε έπιπολαίσυς, ίδιοτε- 
λεΐς καΐ κόλακες άνθρώπους. Άκσύστε είλικρινεΐς 
φωνές συνειδητών Χριστιανών, πσύ άγαπούν τό 
Θεό καΐ άγαπούν καΐ έσάς. Εΐσθε εύφυής, εύφυέ- 

στατος. Αλλά, παρά τήν εύφυΐα σας, άδικεΤτε τον 
εαυτό σας καΐ τήν Εκκλησία. Χρησιμοποιήσετε 
τήν εύφυΐα σας καΐ τήν εξουσία σας γιά τό καλό 
τής Εκκλησίας καί τοΰ εαυτού σας. Αλλάξετε 
νοοτροπία καί πορεία. Βαδίσετε άκριβώς πάνω στίς 
γραμμές τής Όρθοδοξίας. Πορευθήτε στά ϊχνη 
τών Πατέρων, Ιδίως των προμάχων τής Πίστεως. 
Αγαπήσετε και έκτιμήσετε ύπεράνω όλων τών 
άνθρώπων τον πιστό καΐ ταπεινό λαό, διότι κυρίως 
γι’ αύτόν ύπάρχετε ώς εκκλησιαστικός ήγέτης, καΐ 
αύτός εΐνε τό κριτήριο τής άληθείας καΐ ό φύλαξ 
τής Πίστεως. Άλλοιωθήτε τήν άλλοίωσι τής δεξιάς 
τοΰ Ύψίστου. ΚαΙ όταν ό πιστός λαός διαπιστώση 
τέτοια άλλοίωσι, θά σάς περιβάλη με τήν έμπι- 
στοσύνη του, και ό Θεός θά σάς δώση πλουσία τή 
χάρι του, καΐ θά έκτελέσετε τόν τόσο ύψηλό όσο 
και δύσκολο προορισμό σας, καΐ θ’ άναδειχθήτε 
όντως δούλος Χριστού κατά τό όνομά σας, καΐ θά 
εύαρεστήσετε στό Θεό καΐ ατούς άνθρώπους τοΰ 
Θεού, καίάναχωρώντας άπότό μάταιο τούτο κόσμο 
δεν θά πάτε κάτω, άλλά θά πάτε έπάνω, καΐ θά 
εΐσθε όντως μακαριώτατος. 

6. ΖΗΤΟΥΜΕ ΔΙΑΛΟΓΟ 


Ο ι οίκουμενισταί ήγέτες τής Εκκλησίας εΐνε 
ύπέρμαχοι τοΰ διαλόγου με τούς ετεροδό¬ 
ξους. ΚαΙ έμείς εϊμεθα ύπέρ τοΰ διαλόγου με τούς 
ετεροδόξους, άλλα κατ’ άρχήν. "Οταν δεν ύπάρ- 
χουν προϋποθέσεις για τή διεξαγωγή διαλόγου, 
καΐ προπάντων ειλικρίνεια, ό δε διάλογος άποβαίνη 
άκαρπος, άλλά καΐ έπιζήμιος γιά τήν Εκκλησία, 
τότε έρρέτω ό διάλογος! 

Έν τούτοις οΐ οίκου μενισταί ήγέτες έπιμένουν 
στον διάλογο με τούς ετεροδόξους. Άλλ’ έπειδή ό 
εύσεβής λαός έχει άντιρρήσεις ώς προς τον διά¬ 
λογο, καΐ γενικώτερα ώς προς τις θρησκευτικές 
σχέσεις καΐτούς συγχρωτισμούς με ετεροδόξους, 
καί πολλοί σκανδαλίζονται άπό τούς έναγκαλι- 
σμούς Όρθοδόξων και αιρετικών, γΓ αύτό καί έμείς 
ζητούμε διάλογο τών οίκουμενιστών ήγετών τής 
Εκκλησίας, Πατριάρχων, Αρχιεπισκόπων, Μητρο¬ 
πολιτών καΐ λοιπών, με έμάς τούς διαφωνοΰντες. 

οι ήγέτες τής Εκκλησίας ύπάρχουν προπάντων 
γιά τον εύσεβή λαό* γι’ αύτούς πού πιστεύουν στήν 
Ορθοδοξία, προσεύχονται, έκκλησιάζονται τακτι- 





κώς, εξομολογούνταιτΙς αμαρτίες τους, κοινωνοΰν 
τον Κύριο, εκδηλώνουν εν λόγοις καΐ εν έργοις 
ενδιαφέρον για τήν Εκκλησία καΐ φιλούν τά χέρια 
τών ποιμένων της Εκκλησίας. Αφού δε οΐ πιστοί 
διαφωνούν προς τον Οίκουμενισμό, καΐ μάλιστα 
προς τΙς οίκουμενιστικές άντιλήψεις, δηλώσεις 
καί ένέργειες ήγετών της Εκκλησίας, καΐ πσλλοΐ 
σκανδαλίζονται έξ αιτίας αύτών, γι’ αύτό οΐ οίκου- 
μενισταί ήγέτες εΐνε ύποχρεωμένοι ν’ άνοίξουν 
διάλογο με έκπροσώπους τού πιστού λαού, καί νά 
προσαγάγουν τά έπιχειρήματά τους γιά τά οίκου- 
μενιστικά φρονήματα καί τήν οίκουμενιστική τα¬ 
κτική τους, καί, άν έχουν δίκαιο, νά πείσουν γι’ 
αύτό τό λαό τού Θεού καί νά τόν καθησυχάσουν, 
άλλά νά ήσυχάσουν καί αύτοί άπό τΙς άντιδράσεις 
τού λαού. 

Παναγιώτατε, Μακαριώτατοι, Σεβασμιώτατοι καί 
πάντες οί οίκουμενισταί ήγέτες τής Εκκλησίας! 
Εμείς οΐ άντιοικουμενισταί, άλλοι άνθρωποι τού 
λαού καί άλλοι ήγέτες, άπό τήν 'Αγία Γραφή καί 
άπό τήν Ιστορία τής Εκκλησίας μαθαίνουμε πρά¬ 
γματα διαφορετικά καί άντίθετα πρός τά δικά σας 
φρονήματα καί τίς δικές σας στάσεις καί πράξεις 
έν σχέσει με τούς αίρετικούς. Καί άπορούμε πώς 
άλλα διδάσκει ή Αγία Γραφή καί ή Ιστορία τής 
Εκκλησίας, καί άλλα φρονείτε καί πράττετε έσεΐς. 

Ό Αρχηγός τής Πίστεώς μας, ό Κύριος ήμών 
Ιησούς Χριστός, τού όποίου, όπως κατά κόρον 

τονίζετε, εισθε «ε/^ τόπον κοί τύπον», δίνει μεγάλη 
σημασία καΐ σ’ ένα «ίώτα» καί σε μία «κεραία», 
γραμμοΰλα, τοΰ λόγου τού Θεού, καί άποκλείει 
άπό τη βασιλεία τών ούρανών εκείνον, ό όποιος 
θά «λύση»! θ άκυρώση, θ’ άπορρίψη καί «μίαν τών 
έλαχίστων εντολών» (Ματθ. 5:18,19). Ό Χριστός 
επίσης συνιστρ νά προσέχωμε άπό τούς «ψευδο- 
προφήτας», τούς ψευδοδιδασκάλους, τούς αίρε- 
τικούς, καΐ χαρακτηρίζει αύτούς «λύκους εν ένδύ- 
μασι προβάτων», προβατοσχήμους λύκους (Ματθ. 
7:15). 

Και ό Απόστολος Παύλος χαρακτηρίζει τούς 
αίρετικούς «λύκους βαρείς μή φειδομένους τού 
ποιμνίου» (Πράξ. 20:29). ΚαΙ «μετά μίαν καί δευ- 
τέραν νουθεσίαν» συνιστρ νά τούς έγκαταλείπω- 
με ώς διεστραμμένους (Τίτ. 3:10). "Ενα δε διε¬ 
στραμμένο, πού διέστρεφε τΙς άλήθειες τού Θεού, 
ήλεγξε με αύστηροτάτη γλώσσα: «Ώ πλήρης παν¬ 
τός δόλου καί πάσης ραδιουργίας, υιέ Διαβόλου, 
εχθρέ πάσης δικαιοσύνης, ού παύση διαστρέφων 
τάς όδούς Κυρίου τάς εύθείας;». Δεν τόν ήλεγξε 
δε μόνο, άλλ’ έξήγγειλε καΐ άμεση τιμωρία του άπό 
τόν Κύριο, τύφλωσι, πρός μετάνοιαν. Ό Παύλος 
έξαπέλυεν άναθέματα έναντίον τών αίρετικών 
(Γαλ. 1:8,9) καΐ άφώριζεν αιρετικούς καΐ τούς παρέ¬ 
διδε στό Σατανά γιά νά βασανίζωνται πρός διόρθω- 
σιν (Α' Τιμ. 1:20). 

Ό Απόστολος Πέτρος όμιλεΐ γιά «αίρέσεις άπω- 

λείας» (Β' Πέτρ. 2:1). Συμφώνως προς τον άπο- 
στολικό τούτο λόγο, οΐ αιρέσεις εΐνε διδασκαλίες, 
πού όδηγοΰν στήν άπώλεια, στήν κόλασι, στήν αιώ¬ 
νια δυστυχία. Χαρακτηρίζει δε καί ό Πέτρος τούς 
αιρετικούς με αύστηροτάτη γλώσσα, «κατάρας 
τέκνα!» (Β' Πέτρ. 2:14). 

ΚαΙ ό Απόστολος Ιωάννης, ό μαθητής τής άγά- 
πης, εΐνε αύστηρότατος άπέναντι των αιρετικών. 
Τούς χαρακτηρίζει «άντιχρίστους» (Α' Ίωάν. 2:18, 
Β' Ίωάν. 7). ΚαΙ διδάσκαλο αΙρέσεως συνιστςί νά 
μή δεχώμεθα στο σπίτι μας και νά μή τον χαιρετί- 
ζωμε, άλλιώς γινόμεθα συνένοχοί του (Β' Ίωάν. 
10 - 11 ). 

Και ό άδελφόθεος Ιούδας εΐνε καταπέλτης 
έναντίον τών αιρετικών. ΊΗ Επιστολή του εΐνε γε¬ 
μάτη άστροπελέκια καΤ αύτών. 

"Οπως δε οΐ άγιοι Απόστολοι, έτσι καΐ οΐ άγιοι 
Πατέρες τής Εκκλησίας ήταν σφοδροί πολέμιοι 
τών αιρέσεων και έκφράζονταν με τή μεγαλύτερη 
αύστηρότητα γιά τούς αιρετικούς. Χαρακτηριστι- 
κώς άναφέρουμε, ότι ό άγιος Κοσμάς ό Αίτωλός, ό 
μεγαλύτερος προφήτης τής Όρθοδοξίας, σέ στι¬ 
γμή προφητικής έμπνεύσεως είπε γιά τόν Πάπα: 
«Τόν Πάπα νά τόν καταρύσθε. Εΐνε άντίχριοτος. 
Θά εΐνε ή αιτία του κακοΟ». Ή τελευταία φράσι, 
«θά εΐνε ή αΐτία του κακού», δεικνύει, ότι ό άγιος 
Κοσμάς μίλησε γιά τόν Πάπα ώς προφήτης, καΐ άρα 
θεοπνεύστως καΐ άλαθήτως. 

Παναγιώτατε, Μακαριώτατοι, Σεθασμιώτατοι καΐ 
λοιποί οίκου μεVιστοί ήγέτες τής Εκκλησίας! Εμείς 
οΐ άντιοικουμενισταί ζητούμε διάλογο μαζί σας, 
για νά μάς λύσετε τΙς άπορίες μας. Γιατί ό Χριστός, 
σΐ Απόστολοι καΐ οΐ Πατέρες ήταν αύστηρότατοι 
άπέναντι τών αίρετικών καί σφοδροί πολέμιοί των, 
ένφ έσεΐς έχετε άλλες άντιλήψεις καΐ εγκάρδιες 
σχέσεις με τούς αίρετικούς; Μήπως έσεΐς άντιλαμ- 
βάνεσθε όρθώς τό Χριστό, τούς Αποστόλους καΐ 
τούς Πατέρες, έμεΐς δε τούς άντιλαμβανόμεθα 
έσφαλμένως; ’Ή μήπως έκεΐνοι είχαν στενό πνεύ¬ 
μα, έσεΐς δε έχετε εύρύ, έκεΐνοι έπίσης είχαν λιγώ- 
τερη άγάπη, έσεΐς δε έχετε μεγαλύτερη; ’Ή μήπως 
τό Εύαγγέλιο δεν έχει διαχρονική σημασία, οΐ και¬ 
ροί άλλαξαν (Νέα γάρ έποχή), καί πρέπει ν’ άλλάξη 
καί τό Εύαγγέλιο; Ζητούμε διάλογο, δημόσιο διά¬ 
λογο, διά τού Τύπου ή τής Ραδιοφωνίας ή τής Τηλε- 
οράσεως ή καί όλων τών μέσων τής δημοσιότητας, 
γιό νά μάς λύσετε τΙς έν λόγψ άπορίες καί άλλες 
σχετικές, καί, άν λύσετε τις άπσρίες, νάήσυχάσωμε 
έμεΐς άπό σάς καί έσεΐς άπό μάς. 

Ό Χριστός έκανε διάλογο καί με μιά άμαρτωλή 
γυναίκα, άκόμη καί με τούς θανάσιμους έχθρούς 
του. οι οίκουμενισταί ήγέτες, οί φέροντες στά 
έγκόλπιά τους τό Χριστό καί φερόμενοι ώς άντι- 
πρόσωπσι τού Χριστού, δεν θά καταδεχθούν νά 
κάνουν διάλογο μέ τόν πιστό λαό; Ό Χριστός είπε, 
«Μή καταφρονήσητε ενός τών μικρών τούτων» 

(Ματθ. 18:10). 01 άντιπρόσωποι τού Χριστού θά 
καταφρονήσουν ολόκληρο πιστό λαό; Ό Χριστός 
είπε, «"Ος άν σκανδαλίση ενα των μικρών τούτων 
των πιστευόντων είς εμέ, συμφέρει αύτφ ϊνα κρε- 
μασθή μύλος όνικός είς τον τράχηλον αύτοϋ και 
καταποντισθή έν τφ πελάγει τής θαλάσσης» (Ματθ. 
18:6). Φοβερός λόγος! Πολύ σοβαρό τό νά σκαν¬ 
δαλίση κανείς σε θέμα ήθικής. Άλλα πολύ σοβα- 
ρώτερο τό νά σκανδαλίση κανείς σε θέμα πίστεως. 
οι οίκουμενισταί ήγέτες τής Εκκλησίας με τόν 
οίκουμενισμό τους έχουν σκανδαλίσει άναριθμή- 
τους σε θέματα πίστεως. ΚαΙ δεν θά θελήσουν νά 
άρουν τόν σκανδαλισμό άναριθμήτων ψυχών; ΚαΙ 
άν θεωρούν τούς εαυτούς των σοφούς καΐ έμάς 
άνοήτους, πάλιν εΐνε ύποχρεωμένοι νά κάνουν 
διάλογο μαζί μας, διότι ό Απόστολος λέγει: «Σο- 
φοϊς τε καί άνοήτοις όφειλέτης είμί» (Ρωμ. 1:14). 

Εκπρόσωποι τού πιστού λαού, κληρικοί καΐ λαϊ¬ 
κοί, μετά χαράς θά μετάσχουν στόν προτεινόμενο 
διάλογο. Εμπρός λοιπόν, οίκουμενισταί ήγέτες 
τής Εκκλησίας! «Δεϋτε και διαλεχθώμεν»] Και άν 
άπό τόν διάλογο άποδειχθή, ότι έχετε δίκαιο, θά 
σάς άκολσυθήσωμε. Άλλ’ άν άποδειχθή, ότι έχετε 
άδικο, τότε νά έγκαταλείψετε τόν όλισθηρό δρόμο 
τού Οίκουμενισμού καΐ νά έπανενταχθήτε άκριβώς 
στίς αίώνιες γραμμές τής Όρθοδοξίας, γιά νά είσθε 
άξιοι ήγέτες τής Εκκλησίας, καΐ άξιοι τιμής καΐ 
ύπολήψεως άπό τόν πιστό λαό. 

7. ΘΡΗΣΚΕΙΕΣ ΚΑΙ ΘΕΟΣ 
ΚΑΤΑ ΒΑΡΘΟΛΟΜΑΙΟΝ 

Ολες οΐ Θρησκείες καΐ όλοι οΐ λαοί τον ϊδιο Θεό 
λατρεύουν με διαφορετικό τρόπο. 

Τάδε έφη ή Αύτοΰ Θειοτάτη Παναγιότης, ή Κο¬ 
ρυφή τής Όρθοδοξίας, ό Οικουμενικός Πατριάρ¬ 
χης Κωνσταντινουπόλεως κ. Βαρθολομαίος. ΚαΙ 
προτού ό Παναγιώτατος είπή αύτά τά λόγια, εύκό- 
λως θά ήδύνατο νά συναγάγη κανείς τό νόημα 
αύτών τών λόγων άπό άλλα λόγια του, και άπό 
οίκουμενιστικές καί διαθρησκειακές ένέργειές 
του. «Ού γάρ αύτοϋ τά νοήματα άγνοοϋμεν» (Β' 
Κορ. 2:11). 

Τάδε εφη ό κ. Βαρθολομαίος. ’Αλλ’ έκτος αύτοΰ 
καΐ άλλοι, κληρικοί καΐ λαϊκοί, έπηρεασμένοι άπό 
τό πονηρό πνεύμα τού ΟΙκουμενισμού, λέγουν τα 
αύτά ή παρόμοια: "Ολες οΐ Θρησκείες εΐνε καλές. 
"Ολες οΐ Θρησκείες άποβλέπουν στο καλό. "Ολες 
οΐ Θρησκείες έχουν τον αύτό Θεό μέ διαφορετικό 
όνομα. 

"Ολοι βεβαίως οΐ άνθρωποι έχουν έμφυτο τό 
θρησκευτικό συναίσθημα. "Ολοι οΐ άνθρωποι άντι- 

λαμβάνονται καΐ αισθάνονται, ότι ύπάρχει τό 
Θειον. Άλλ’ αύτό σημαίνει, ότι όλοι οΐ άνθρωποι 
λατρεύουν τον αύτό Θεό; ’Όχι, κ. Βαρθολομαίε 
καΐ πάντες οΐ όμόφρονες! Για νά λατρεύουν όλοι 
τον αύτό Θεό, τον άληθινό Θεό, άπαραίτητη προ- 
ϋπόθεσι είνε νά πιστεύουν όλοι σ’ αύτόν καΐ νά 
μήν άποστατοΰν άπ’ αύτόν. Αλλά δεν πιστεύουν 
όλοι στον άληθινό Θεό, καΐ συνεπώς δεν λατρεύ¬ 
ουν όλοι τόν άληθινό Θεό. Γιά τούς έθνικούς ό 
άπόστολος Παύλος γράφει: «"ΝΑλαξαν την δόξαν 
τού άφθάρτου Θεού έν όμοιώματι ει’κόνος φθαρ¬ 
τού ανθρώπου και πετεινών και τετραπόδων καί 
ερπετών» (Ρωμ. 1:23). Αντικατέστησαν τήν ένδο¬ 
ξη μορφή τού άθανάτου Θεού με όμοίωμα (ε’ίδω- 
λο) τής μορφής τού θνητού άνθρώπου καί πετεινών 
καΐ τετραπόδων καί ερπετών. Γράφει επίσης ό άπό¬ 
στολος: «Μετήλλαξαν τήν άλήθειαν τού Θεού έν 
τφ φεύδει, καί έσεβόσθησαν καί έλάτρευσαν τή 
κτίσει παρά τόν κτίσοντα» (Ρωμ. 1:25). Τήν άλή- 
θεια για τό Θεό άντικατέστησαν με τό ψεύδος, και 
προσκύνησαν καΐ λάτρευσαν τήν κτίσι, όχι τόν Κτί¬ 
στη. Έρωτούμε, Παναγιώτατε: ’Όσοι λατρεύουν 
τόν άληθινό Θεό καΐ όσοι λατρεύουν «τήν κτίσιν», 
τά «τετράποδα» κλπ., λατρεύουν όλοι τόν αύτό 
Θεό; Έρωτούμε έπίσης: «Ή άλήθεια τού Θεού», ή 
άλήθεια δηλαδή γιά τό Θεό, καΐ «τό ψεύδος» εΐνε 
τό αύτό πράγμα; 

Ό προφήτης Ήλίας, ό μεγαλύτερος τής Παλαιάς 

Διαθήκης, βλέποντας, ότι ό λαός τοΰ Ισραήλ πα¬ 
ρασύρθηκε άπό Ιερείς τής αισχύνης, σαν τούς 
οίκουμενιστάς, στή λατρεία τοΰ Βάαλ, δεν είπε, 
«Δεν πειράζει· ό ϊδιος Θεός εΐνε ό Γιαχβέ καΐ ό Βά¬ 
αλ», άλλ’ ώργίσθη, έκλεισε με τήν προσευχή του 
τόν ούρανό επί τριάμιση έτη, ήλεγξε βασιλέα και 
λαό, άπέδειξε με θαύμα, ότι ό άληθινός Θεός εΐνε 
ό Γιαχβέ, καΐ με παρόρμησι τοΰ Θεού θανάτωσε 
τούς προφήτες τοΰ Βάαλ και τούς Ιερείς τής αίσχύ- 
νης. 

Δεν νομίζετε, Παναγιώτατε, ότι σεις γιά τό Θεό 
έχετε διαφορετικό φρόνημα άπό τόν άπόστολο 
Παύλο καΐ άπό τόν προφήτη Ήλία; Δεν νομίζετε 
έπίσης, ότι με τέτοιο φρόνημα τήν έποχή τοΰ προ¬ 
φήτου Ήλία θά ήσασθε μεταξύ τών Ιερέων τής 
αισχύνης καΐ δεν θά γλυτώνατε άπό τό μαχαίρι 
του; Ό ύφιστάμενός σας Αρχιεπίσκοπος Αύστρα- 
λίας, οίκουμενιστής καί αύτός, όπως σεις, καί αιρε¬ 
τικός, σκέφθηκε, φαίνεται, τί θά πάθαινε, αν ζοΰσε 
τήν έποχή τοΰ προφήτου Ήλία, καΐ παρουσίασε 
τόν προφήτη ώς έγκληματία! 

"Αλλες Θρησκείες εΐνε μονοθεϊστικές καΐ άλλες 
πολυθεϊστικές. ΟΙ όπαδοί τών μονοθεϊστικών Θρη¬ 
σκειών πιστεύουν σ’ ένα Θεό, οΐ όπαδοί τών πολυ- 
θεϊστικών Θρησκειών πιστεύουν σε πολλούς Θε¬ 
ούς. ΚαΙ έρωτούμε, Παναγιώτατε: Πώς ό ένας Θεός 
τής μονοθεϊστικής Θρησκείας εΐνε ό ϊδιος μέ τούς 
πολλούς Θεούς τής πολυθεϊστικής Θρησκείας; 

’Η Παλαιά Διαθήκη εΐνε θεόπνευστη. Άλλ’ οΐ 
Ιουδαίοι εν πολλοΐς παρερμήνευσαν τήν Παλαιά 
Διαθήκη. Παρερμήνευσαν καΐτό Θεό. Παραδέχον¬ 
ται ένα μόνο πρόσωπο στή Θεότητα, τον Πατέρα. 
Καί πώς τώρα, κ. Βαρθολομαίε, ό Θεός τού Ιου¬ 
δαϊσμού εΐνε ό ϊδιος με τον τριαδικό Θεό τού Χρι¬ 
στιανισμού; 

Πώς έπίσης ό Θεός τού Ισλαμισμού, ό Αλλάχ, 
εΐνε ό αύτός με τό Θεό τού Χριστιανισμού, όπου ό 
Χριστός λατρεύεται ώς Θεός, ένφ ό Ισλαμισμός 
δεν θεωρεί τό Χριστό Θεό, άλλ’ άνθρωπο προφή¬ 
τη, καΐ μάλιστα κατώτερο άπό τον Μωάμεθ; 

Πώς πάλι ό Θεός τού Βουδδισμού, ό Βούδδας, 
άνθρωπος πού θεοποιήθηκε, εΐνε ό αύτός με τό 
Χριστό, Θεό πού έγινε άνθρωπος; Όμοίως, πώς ό 
Κομφούκιος τής Θρησκείας τού Κομφουκιανισμού, 
άνθρωπος θεοποιηθείς, εΐνε ό αύτός με τό Χρι¬ 
στό, Θεό ένανθρωπήσαντα; 

Θρησκεία εΐνε καΐ ό Μασονισμός, όπως άποδει- 
κνύεται άπό τά κείμενά του. Και Θεός τού Μασο- 
νισμού, όπως έπίσης άποδεικνύεται άπό τά κείμε¬ 
νά του, εΐνε ό Εωσφόρος. ΚαΙ πώς λοιπόν, κ. Βαρ¬ 
θολομαίε, ό Θεός τού Χριστιανισμού εΐνε ό ϊδιος 
με τό Θεό τού Μασονισμού, τον Εωσφόρο; Και 
πώς δεν καταδίκασες τό Μασονισμό; ΚαΙ πώς δεν 
άφώρισες κανένα μασόνο; ΚαΙ πώς δεν άπάντησες 
στο έπανειλημμένως τεθέν διά τού «Όρθοδόξου 
Τύπου» έρώτημα γιά τό άν ό Μασονισμός συμβι- 

βάζεται μέ τό Χρισπτιανισμό; Ό πιστός λαός, κ. Βαρ¬ 
θολομαίε, δεν τρώγει κουτόχορτο, καταλαβαίνει 
τ1 συμβαίνει... 

Θρησκεία είνε καΐ ό Σατανισμός, μέ Θεό τό Σα¬ 
τανά, μέ σατανοναούς, μέ σατανοπαπάδες, μέ 
σατανοκηρύγματα, μέ σατανολειτουργία, μέ σα- 
τανολατρεία, μέ όργια άνηθικότητος καΐ μέ άνθρω- 
ποθυσίες πρός τιμήν τοϋ Σατανά. Ό Θεός τοΰ Χρι¬ 
στιανισμού εΐνε ό ϊδιος μέ τό Θεό τοϋ Σατανισμοϋ, 
τό Σατανά; «Τίς κοινωνία φωτί πρός σκότος; Τίς δέ 
συμφώνησις Χριστφ πρός Βελίαλ;» (Β' Κορ. 6:14- 
15). Δέν λησμονούμε δέ, ότι ό φίλος σας Πάπας σέ 
διαχριστιανική και διαθρησκειακή σύναξι προσ¬ 
ευχής για την ειρήνη τοϋ κόσμου κάλεσε πρό ετών 
στήν Άσσίζη καΐ μάγους και σατανιστάς. Μετείχε 
δέ στή σύναξι καΐ Όρθόδοξος Ιεράρχης... 

Κατά τήν αύθεντική άπόφανσί σας, κ. Βαρθολο¬ 
μαίε, όλοι οΐ λαοί λατρεύουν τόν αύτό Θεό μέ δια¬ 
φορετικό τρόπο. Ν’ άναφέρωμε στήν Παναγιότητά 
σας ώρισμένους τρόπους λατρείας τού Θεού σέ 
άλλες Θρησκείες; Στήν άρχαία Ελληνική Θρη¬ 
σκεία, τήν όποία οΐ ΔωδεκαθεϊσταΙ άγωνίζονται νά 
νεκραναστήσουν, ή Θεότης λατρεύεται και μέ 
αίσχρές τελετές καΐ μέ πορνείες καί μέ όμοφυλο- 
φιλίες, πρώτοι δέ στήν άνηθικότητα είνε οΐ ίδιοι οί 
Θεοί! Στό Μουσουλμανισμό ό Θεός λατρεύεται 
καΐ μέ πόλεμο κατά τών άπιστων, τών γκιαούρηδων, 
τών όπαδών όλων τών άλλων Θρησκειών. Έπι τέσ- 

σάρες αιώνες πόσα μαρτύρια, πόσες σφαγές ύπέ- 
στημεν έμεΐς οΐ "Ελληνες άπό τούς Μουσουλμά¬ 
νους! Στο Σατανισμό ό Σατανάς, «ό θεός τού 
αίώνος τούτου» (Β' Κορ. 4:4), λατρεύεται καΐ με 
αισχρότητες καΐ με άνθρωποθυσίες. Μητέρες σφά¬ 
ζουν τά παιδιά τους καΐ τά προσφέρουν θυσία στο 
Σατανά! Συμφωνείτε, κ. Βαρθολομαίε, με αύτούς 
τούς τρόπους λατρείας τού Θεού σε άλλες Θρη¬ 
σκείες; Πρέπει νά συμφωνήτε, άφοΰ ύποστηρίζε- 
τε, ότι σ’ όλες τΙς Θρησκείες ό ’ίδιος Θεός λατρεύ¬ 
εται με διαφορετικό τρόπο, καΐ ότι πρέπει νά σε- 
βώμεθα τή διαφορετικότητα κάθε Θρησκείας... 

"Αν σε όλες τΙς Θρησκείες λατρεύεται ό αύτός 
Θεός, καΐ όλες οΐ Θρησκείες εΐνε καλές καΐ σεβα¬ 
στές, γιατί, Παναγιώτατε, ό Χριστός ίδρυσε νέα 
Θρησκεία; Υπήρξα αύτόπτης καί αύτήκοος μάρ- 
τυς τού έξης έπεισοδίου: Ό πατήρ Παΐσιος, ό πε¬ 
ρίφημος έκεΐνος άσκητής τού Αγίου "Ορους, ό 
άγιος και θαυματουργός, μιλούσε σέ ομάδα έπι- 
σκεπτών, στήν όποια ήταν καΐ ένας μεγάλος έπι- 
χειρηματίας καΐ πλούσιος, μεγάλος καΐ πλούσιος 
όχι μόνο σέ χρήμα, άλλά καΐ σέ έγωισμό, όπως συ¬ 
νήθως συμβαίνει σέ μεγιστάνες τού πλούτου. "Ολοι 
οΐ άλλοι άκούαμε μέ μεγάλη προσοχή καί μέ Ιερό 
δέος τον μεγάλο χαρισματοΰχο τού Αγίου Πνεύ¬ 
ματος. Δέν συνέβαινε όμως τό αύτό μέ τον μεγα- 
λοεπιχειρηματία. Αύτός σέ μιά στιγμή παρενέβη 
αύθαδώς και είπε: "Ολες οΐ Θρησκείες είνε καλές, 

τό ϊδιο εΐνε. Αγρίεψε ό π. Παΐσιος, ύψωσε τον τό¬ 
νο τής φωνής του καΐ τον ήλεγξε άποτόμως. Βρε 
βλάκα, τοΰ είπε, άν ήταν όλες οΐ Θρησκείες καλές 
καΐ τό ίδιο, γιατί ό Χριστός ήλθε καΐ ίδρυσε νέα 
Θρησκεία; Λυπούμαι τά έξοδά σου, γιά νά έλθης 
στό "Αγιον ’Όρος καΐ νά μάς πής αύτή τή βλακεία. 
Ετσι, Παναγιώτατε, ό πραγματικώς άγιος μίλησε 
σ εκείνο τόν διαθρησκειακό καΐ πανθρησκειακό 
επιχειρηματία. Μίλησε με παρρησία Ίωάννου τοΰ 
Προδρόμου καΐ Ίωάννου τοΰ Χρυσοστόμου, προ- 
κατόχου σας... Βλάξ, Παναγιώτατε, βλάξ εΐνε 
όντως όποιοσδήποτε εξομοιώνει τή Θρησκεία τοΰ 
Χριστού με τΙς άλλες Θρησκείες. Βλάξ, διότι δεν 
διακρίνει τό άσυγκρίτως άνώτερο άπό τό άσυγκρί- 
τως κατώτερο. 

”Αν σε όλες τΙς Θρησκείες λατρεύεται ό αύτός 
Θεός, γιατί ό Χριστός έδωσε έντολή καΐ οΐ *Από- 
στολοι κήρυξαν σε όλα τά έθνη τό Χριστιανισμό, 
καΐ τή μοναδικότητα τού Χριστού ώς Θεού καΐ 
Σωτήρος; Γιατί είπε, «Μαθητεύσατε (= έκχριστια- 
νίσατε) πάντα τά έθνη, βαπτίζοντες αύτούς εις τό 
όνομα τοϋ Πατρός καί τοϋ Υίοϋ καί τού *Αγίου 
Πνεύματος»; (Ματθ. 28:19). Γιατί επίσης είπε, γιά 
όσους θ’ άκουαν τό κήρυγμα τοΰ Εύαγγελίου, «ό 
πιοτεύσας καί βαπτισθείς σωθήοεται, ό δε άπιστή- 
σας κατακριθήσεται»; (Μάρκ. 16:16). Γιατί ό Χρι¬ 
στός καΐ οΐ Απόστολοι δεν ήταν διαθρησκειακό! 
καΐ πανθρησκειακοί; Γιατί δεν έλεγαν καΐ δέν 

έπρατταν ό,τι λέγετε καΐ πράττετε σείς, κ. Βαρθο¬ 
λομαίε; 

Παναγιώτατε, ή Χριστιανική Πίστι, τήν οποία τυ- 
πικώς εκπροσωπείτε καΐ ούσιαστικώς προδίδετε 
με πλήθος προδοτικές δηλώσεις καΐ ενέργειες, 
διαφέρει άπό τΙς άλλες Θρησκείες όσον ό ούρανός 
άπό τή γή. Διότι ό Χριστιανισμός εΐνε Θρησκεία έξ 
άποκαλύψεως, όπως άποδεικνύουν άναρίθμητα 
τεκμήρια, προφητείες, θαύματα κ.ά., ένφ οΐ άλλες 
Θρησκείες εΐνε κατασκευάσματα άνθρώπων με 
πλάνες και μέ πάθη. Ό Θεός έπίσης τού Χριστιανι¬ 
σμού εΐνε ό μόνος άληθινός Θεός, ένφ οΐ θεοί τών 
έθνών εΐνε όλοι άνεξαιρέτως δαιμόνια. Δεν τό λέ¬ 
γουμε έμεΐς, τό λέγει ό Ψαλμψδός θεοπνεύστως: 
«Πάντες οί θεοί τών έθνών δαιμόνια» (Ψαλμ. 95:5). 
ΣτΙς άλλες Θρησκείες δεν ύπάρχει άληθινός Θε¬ 
ός, δρούν δαιμόνια, τό όποια λατρεύονται ώς θε¬ 
οί. Οί Ιουδαίοι παρώξυναν τό Θεό καί ύπέστησαν 
αιχμαλωσία καί εξορία «θύσαντες δαιμονίοις καί 
ού Θεφ» (Βαρ. 4:7). ΟΙ θυσίες στά είδωλα δεν εΐνε 
θυσίες στό Θεό, άλλά στά δαιμόνια, πού κρύπτον¬ 
ται στά είδωλα. Καί ό άπόστολος Παύλος λέγει: 
«"Α θύει τά έθνη, δαιμονίοις θύει καί ού Θεφ» (Α' 
Κορ. 10:20). 

Παναγιώτατε! Τά θεόπνευστα καί Ιερά κείμενα 
τού Χριστιανισμού σαφώς καί άπεριφράστως διδά¬ 
σκουν άντίθετα πρός ό,τι γιά τΙς Θρησκείες καί γιά 
τό Θεό διδάσκετε έσεΐς. Εσείς διδάσκετε, ότι σέ 


53 



όλες τΙς Θρησκείες λατρεύεται ό αύτός Θεός. Ή 
'Αγία Γραφή διδάσκει, ότι ό Χριστιανισμός εΐνε ή 
μόνη άληθινή Θρησκεία, Θρησκεία εξ άποκαλύψε- 
ως, καΐ ό Θεός τού Χριστιανισμσύ εΐνε ό μόνος 
άληθινός Θεός, στίς άλλες δε Θρησκείες δεν λα¬ 
τρεύεται ό αύτός Θεός, ό άληθινός, άλλα λατρεύ¬ 
ονται τά δαιμόνια, άφοΰ «Πάντες οί θεοί των εθνών 
δαιμόνια», καί, «"Α θύει τά έθνη, δαιμονίοις θύει 
καί ού Θεφ». Βεβαίως, Παναγιώτατε, έχετε τό δι¬ 
καίωμα νά πιστεύετε ό,τι θέλετε καΐ νά κάνετε ό,τι 
θέλετε. Δημοκρατία έχουμε! Άλλ’ άφοΰ έχετε άντι- 
χριστιανικές καΐ άντορθόδοξες άντιλήψεις, καί 
προβαίνετε σε άντιχριστιανικές καΐ άντορθόδοξες 
δηλώσεις καΐ ένέργειες, δεν έχετε τό δικαίωμα νά 
εΐσθε κληρικός, καΐ μάλιστα Πατριάρχης, καΐ νά 
έμφανίζεσθε ώς έκπρόσωπος τοΰ Χριστιανισμού 
καΐ τής Όρθοδοξίας. ΟΙ εύρεΐες μάζες τοΰ λαού, 
πού έχουν μεσάνυκτα σε θέματα πίστεως καί πνευ¬ 
ματικότητας, μπορεί νά σάς ύποδέχωνται με άνθο- 
δέσμες καΐ νά σάς ραίνουν με ροδοπέταλα. Άλλ’ 
οΐ συνειδητοί χριστιανοί, ό πιστός καί εύσεβής λα¬ 
ός, γιά τόν όποιο κυρίως ύπάρχουν οΐ ποιμένες, 
δεν σάς ύποφέρει, κ. Βαρθολομαίε. Δεν ύπάρχει 
οΰτε ένας συνειδητός χριστιανός, πού νά όμιλή 
εύφήμως γιά σάς. Με άλλα πράγματα, καΐ προπάν¬ 
των με τΙς προδοσίες τής Πίστεως, έχετε κατα- 
σκανδαλίσει τούς πιστούς, έχετε καταταράξει τΙς 
συνειδήσεις τους. Μέρα και νύκτα σκέπτονται. 

πώς ή Εκκλησία θά άπαλλαγη άπό σάς, τον ύπέρ- 
μαχο τού ΟΙκουμενισμοΰ καΐ τής Πανθρησκείας. 
Δέν ύπάρχει καμμία άρχή καΐ εξουσία για νά σάς 
καθαιρέση; ΚαΙ γι’ αύτό κάνετε ό,τι θέλετε; Υπάρ¬ 
χει όμως ό πιστός κλήρος καΐ λαός, ό όποιος εξ 
αιτίας σας τελεί εν βρασμφ. Υπάρχει «λέβης ύπο- 
καιόμενος», ό όποιος μπορεί νά ξεχειλίση καΐ νά 
σάς κάψη. Υπάρχει καΐ ό θάνατος, ό όποιος ταπει¬ 
νώνει τον εγωισμό όλων, καθαιρεΤ καΐ τούς ισχυ¬ 
ρότερους άρχοντες. Υπάρχει καΐ τό αιώνιο πΰρ, 
είτε τό πιστεύετε εϊτε δέν τό πιστεύετε. *0 Χρι¬ 
στιανισμός, είπαμε, έχει άναρίθμητα τεκμήρια τής 
άληθείας του. Βαδίζετε πρός τήν άπώλεια. Προκα¬ 
θήμενε τής Όρθοδοξίας. ’Έχετε άπομακρυνθή άπό 
τήν Όρθοδοξία με άπόστασι μεταξύ ούρανοΰ καΐ 
γής. ΚαΙ γιατί ν’ άπολεσθήτε; Ό Θεός δέν θέλει νά 
άπολεσθή κανείς. Ό Θεός «πάντας άνθρώπους 
θέλει σωθήναι και εις έπίγνωσιν άληθείας έλθεϊν» 
(Α' Τιμ. 2:4). Πολεμεΐτε πολύ τήν «έπίγνωσιν τής 
άληθείας». ΚαΙ πολεμώντας τήν «έπίγνωσιν τής 
άληθείας» πολεμεΐτε τή σωτηρία σας. Μετανοή¬ 
σετε. Ή μετάνοια δέν εΐνε εύτελισμός, άλλά ψυ¬ 
χικός ήρωισμός καΐ σωτηρία. Επιστρέφετε στήν 
Όρθοδοξία. ΚαΙ σωθήτε άπό τή φωτιά. ΚαΙ μέ τή 
μετάνοιά σας καΐ τήν όρθοτόμησι τού λόγου τής 
άληθείας βοηθήσετε νά σωθούν καΐ άλλοι. 

Ο ι οίκουμενισταί κατηγορουν εμάς 
τούς άντιοικουμενιστάς, ότι είμε- 
θα εναντίον τού διαλόγου με τούς ετε¬ 
ροδόξους. Άλλ’ ή κατηγορία είνε συκο¬ 
φαντία. Διότι κατ’ αρχήν δεν ε’ίμεθα 
εναντίον, άλλ’ υπέρ τού διαλόγου. ΚαΙ 
οχι μόνο με τούς ετεροδόξους, άλλα με 
κάθε άνθρωπο. Αγαπούμε τον διάλο¬ 
γο. Και τον άγαπούμε όχι μόνον ώς 
’Ορθόδοξοι Χριστιανοί, άλλα και ώς 
"Ελληνες. 01 πρόγονοί μας οί φιλόσο¬ 
φοι διαλέγονταν για την εύρεσι και την 
κατοχύρωσι τής άληθείας καΐ τού 
ορθού. Περίφημοι είνε οΐ διάλογοι τού 
Πλάτωνος. ΚαΙ ό Αρχηγός της Πίστεώς 
μας, ό Χριστός, διαλεγόταν. Περιφημό¬ 
τατοι είνε οΐ διάλογοι τού Ιησού με το 
Νικόδημο καΐ τή Σαμαρείτιδα. ΚαΙ κά¬ 
θε πιστός διαλέγεται, συζητεϊ με κα¬ 
λούς καΐ μέ κακούς, με όμοφρονούντες 
καΐ μέ άντιφρονούντες. Άλλα δεν δια¬ 
λέγεται συνεχώς, δεν συζητει άκατα- 
παύστως. Όταν διαπιστώνη άνειλικρί- 
νεια, πείσμονα άντίδρασι καΐ έσκεμμέ- 
νη διαστρέβλωσι τής άληθείας, διακό¬ 
πτει τόν διάλογο, παύει τή συζήτησι ώς 
άκαρπη και επιβλαβή. 








